ΟΔΗΓΙΑ 94/55/ΕΚ ΤΟΥ ΣΥΜΒΟΥΛΙΟΥ της 21ης Νοεμβρίου 1994 για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με την διαδικασία του άρθρου 189 Γ της συνθήκης (3),

Εκτιμώντας:

1. ότι με την πάροδο του χρόνου οι εθνικές και οι διεθνείς μεταφορές επικινδύνων εμπορευμάτων οδικώς έχουν σημαντικά αυξηθεί προκαλώντας κλιμάκωση των κινδύνων ατυχήματος 7

2. ότι όλα τα κράτη μέλη, εξαιρουμένης της Ιρλανδίας, συγκαταλέγονται μεταξύ των συμβαλλομένων μερών της ευρωπαϊκής συμφωνίας για τις διεθνείς οδικές μεταφορές επικινδύνων εμπορευμάτων (ADR) - της οποίας το γεωγραφικό πεδίο εφαρμογής υπερβαίνει τα όρια της Κοινότητας - με την οποία καθορίζονται ενιαίοι κανόνες για την ασφαλή διεθνή μεταφορά επικινδύνων εμπορευμάτων οδικώς 7 ότι κατά συνέπεια κρίνεται σκόπιμο να διευρυνθεί το πεδίο εφαρμογής των κανόνων αυτών και στις εσωτερικές εθνικές μεταφορές προκειμένου να εναρμονισθούν οι προϋποθέσεις υπό τις οποίες μεταφέρονται οδικά επικίνδυνα εμπορεύματα στο εσωτερικό της Κοινότητας 7

3. ότι δεν υπάρχει κοινοτική νομοθεσία που να καλύπτει το πλήρες φάσμα απαιτούμενων μέτρων για την ασφαλή μεταφορά επικινδύνων εμπορευμάτων και ότι τα εθνικά μέτρα ποικίλλουν από το ένα κράτος μέλος στο άλλο 7 ότι οι εν λόγω αποκλίσεις εμποδίζουν την ελεύθερη παροχή μεταφορικών υπηρεσιών και την ελεύθερη διακίνηση οχημάτων και ειδών μεταφορικού εξοπλισμού 7 ότι, για την υπέρβαση αυτών των εμποδίων, θα πρέπει να ορισθούν ενιαίοι κανόνες που να ισχύουν για όλες τις ενδοκοινοτικές μεταφορές 7

4. ότι επιβάλλεται η ανάληψη αυτής της δράσης σε κοινοτικό επίπεδο προκειμένου να εξασφαλισθεί συνέπεια με τις άλλες κοινοτικές διατάξεις, επαρκής εναρμόνιση ώστε να διευκολύνεται η ελεύθερη κυκλοφορία εμπορευμάτων και υπηρεσιών και εχέγγυα υψηλής ασφάλειας στις εθνικές και διεθνείς μεταφορές 7

5. ότι οι διατάξεις της παρούσας οδηγίας δεν θίγουν τη δέσμευση της Κοινότητας και των κρατών μελών της, στο πλαίσιο των στόχων που καθορίζονται στο κεφάλαιο 19 του σχεδίου δράσης 21 της Συνδιάσκεψης της UNCED στο Rio de Janeiro τον Ιούνιο 1992, να καταβάλει προσπάθειες για την μελλοντική εναρμόνιση των συστημάτων ταξινόμησης των επικινδύνων ουσιών 7

6. ότι επί του παρόντος δεν υπάρχει ειδική κοινοτική νομοθεσία για τις προϋποθέσεις ασφαλείας υπό τις οποίες πρέπει να μεταφέρονται οι βιολογικοί παράγοντες και οι γενετικώς τροποποιημένοι οργανισμοί στους οποίους αναφέρονται οι οδηγίες 90/219/ΕΟΚ (4), 90/220/ΕΟΚ (5) και 90/679/ΕΟΚ 7

7. ότι οι διατάξεις της παρούσας οδηγίας λαμβάνουν υπόψη άλλες κοινοτικές πολιτικές στους τομείς της ασφάλειας των εργαζομένων, της κατασκευής οχημάτων και της προστασίας του περιβάλλοντος 7

8. ότι τα κράτη μέλη εξακολουθούν να είναι ελεύθερα να ρυθμίζουν τα της μεταφοράς επικινδύνων εμπορευμάτων που εκτελείται στο έδαφός τους από όχημα το οποίο δεν καλύπτεται από την οδηγία, ανεξάρτητα από τον τόπο έκδοσής της άδειας κυκλοφορίας του οχήματος 7

9. ότι, τα κράτη μέλη πρέπει να μπορούν να εφαρμόζουν ειδικούς κανόνες κυκλοφορίας για τη μεταφορά, στο έδαφός τους, επικινδύνων εμπορευμάτων 7

10. ότι τα κράτη μέλη πρέπει να μπορούν να διατηρούν τις απαιτήσεις τους για την εξασφάλιση της ποιότητας όσον αφορά ορισμένες εθνικές δραστηριότητες μεταφορών, έως ότου η Επιτροπή υποβάλει στο Συμβούλιο σχετική έκθεση 7

11. ότι δυνάμει των διατάξεων της ADR επιτρέπεται η σύναψη συμφωνιών, κατά παρέκκλιση των διατάξεων της ADR, και ότι ο μεγάλος αριθμός των συμφωνιών που έχουν συναφθεί σε διμερή βάση μεταξύ των κρατών μελών εμποδίζει την ελεύθερη παροχή υπηρεσιών για τη μεταφορά επικινδύνων εμπορευμάτων 7 ότι η εισαγωγή των απαραίτητων διατάξεων στα παραρτήματα της παρούσας οδηγίας πρέπει να επιτρέπει στην αποφυγή τέτοιων παρεκκλίσεων 7 ότι, είναι απαραίτητο να προβλεφθεί μεταβατική περίοδος κατά την οποία οι υπάρχουσες συμφωνίες να εξακολουθήσουν να εφαρμόζονται μεταξύ των κρατών μελών 7

12. ότι είναι απαραίτητη η μεταφορά στο κοινοτικό δίκαιο διατάξεων της ADR, ιδίως των απαιτήσεων για την κατασκευή οχημάτων μεταφοράς επικινδύνων εμπορευμάτων 7 ότι, εν προκειμένω, θα πρέπει να προβλεφθεί μεταβατική περίοδος ώστε να μπορούν τα κράτη μέλη να διατηρήσουν προσωρινά ορισμένες ειδικές εθνικές διατάξεις που αφορούν απαιτήσεις κατασκευής οχημάτων για τα οποία έχουν εκδώσει άδεια κυκλοφορίας 7

13. ότι οι υφιστάμενες διαδικασίες ενημέρωσης στα σχετικά εθνικά νομοσχέδια, πρέπει να χρησιμοποιηθούν προκειμένου να βελτιωθεί η διαφάνεια για όλους τους οικονομικούς φορείς 7

14. ότι τα κράτη μέλη πρέπει, όσον αφορά τις εσωτερικές μεταφορές, να διατηρήσουν το δικαίωμα εφαρμογής κανόνων που να ανταποκρίνονται στις συστάσεις των Ηνωμένων Εθνών για τη συνδυασμένη μεταφορά επικινδύνων εμπορευμάτων, στο μέτρο που η ADR δεν έχει εισέτι εναρμονισθεί με τους κανόνες αυτούς, που πρέπει να διευκολύνουν τις συνδυασμένες μεταφορές επικινδύνων εμπορευμάτων 7

15. ότι τα κράτη μέλη πρέπει να έχουν το δικαίωμα ρύθμισης ή απαγόρευσης της μεταφοράς ορισμένων επικινδύνων εμπορευμάτων στο έδαφος τους αποκλειστικά και μόνο για λόγους άλλους από την ασφαλεια των μεταφορών 7 ότι, εν προκειμένω, τα κράτη μέλη μπορούν να διατηρήσουν το δικαίωμα να επιβάλουν, για ορισμένες μεταφορές πολύ επικινδύνων ουσιών, την χρήση σιδηροδρομικής ή πλωτής οδού, ή να διατηρήσουν για ορισμένες πολύ επικίνδυνες ουσίες, πολύ ειδικές συσκευασίες 7

16. ότι, για τους σκοπούς της παρούσας οδηγίας, τα κράτη μέλη πρέπει να μπορούν να εφαρμόζουν αυστηρότερους ή επιεικέστερους κανόνες για ορισμένες μεταφορές που εκτελούνται στο έδαφος τους από οχήματα στα οποία έχουν χορηγήσει άδεια κυκλοφορίας 7

17. ότι, κατά την εναρμόνιση των προϋποθέσεων, θα πρέπει να λαμβάνονται υπόψη οι ειδικές εθνικές συνθήκες και ότι, ως εκ τούτου, η παρούσα οδηγία πρέπει να είναι αρκετά ελαστική και να παρέχει στα κράτη μέλη δυνατότητες για ορισμένες παρεκκλίσεις 7 ότι η εφαρμογή των νέων εξελίξεων στη τεχνολογία και τη βιομηχανία δεν πρέπει να παρεμποδίζεται και ότι πρέπει να προβλεφθούν προσωρινές παρεκκλίσεις, για τον σκοπό αυτό 7

18. ότι οχήματα με άδεια κυκλοφορίας τρίτων χωρών πρέπει να έχουν το δικαίωμα να εκτελούν διεθνείς μεταφορές στο έδαφος ενός κράτους μέλους εφόσον τηρούνται οι διατάξεις της ADR 7

19. ότι πρέπει να εξασφαλιστεί η δυνατότητα ταχείας προσαρμογής της παρούσας οδηγίας στην τεχνική πρόοδο, ώστε να ληφθούν υπόψη οι νέες διατάξεις που προβλέπονται στην ADR, και να καθορισθεί η εφαρμογή κατεπειγόντων μέτρων σε περίπτωση ατυχημάτων ή συμβάτων 7 ότι, για το σκοπό αυτό, θα πρέπει να δημιουργηθεί μια επιτροπή και να καθιερωθεί μια διαδικασία στενής συνεργασίας ματαξύ των κρατών μελών και της Επιτροπής στο πλαίσιο αυτής της επιτροπής 7

20. ότι τα παραρτήματα της παρούσας οδηγίας περιέχουν διατάξεις για την επαγγελματική κατάρτιση ορισμένων οδηγών οχημάτων για οδική μεταφορά επικινδύνων εμπορευμάτων 7 ότι θα πρέπει, κατά συνέπεια, να καταργηθεί η οδηγία 89/684/ΕΟΚ του Συμβουλίου της 21ης Δεκεμβρίου 1989 για την επαγγελματική κατάρτιση οδηγών οχημάτων για την οδική μεταφορά επικινδύνων εμπορευμάτων (6),

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

ΚΕΦΑΛΑΙΟ I Πεδίο εφαρμογής, ορισμοί και γενικές διατάξεις

Άρθρο 1

1. Η παρούσα οδηγία εφαρμόζεται στις οδικές μεταφορές επικινδύνων εμπορευμάτων οι οποίες εκτελούνται στο εσωτερικό των κρατών μελών ή μεταξύ τους. Δεν εφαρμόζεται στις μεταφορές επικινδύνων εμπορευμάτων τις οποίες εκτελούν οχήματα που ανήκουν στις ένοπλες δυνάμεις ή εμπίπτουν στην ευθύνη τους.

2. Εντούτοις, οι διατάξεις της παρούσας οδηγίας δεν θίγουν το δικαίωμα των κρατών μελών να καθορίζουν, τηρουμένου του κοινοτικού δικαίου, απαιτήσεις όσον αφορά:

α) τις εθνικές και διεθνείς μεταφορές επικινδύνων εμπορευμάτων οι οποίες εκτελούνται στο έδαφός τους από οχήματα που δεν καλύπτονται από την παρούσα οδηγία 7

β) τους κανόνες οδικής κυκλοφορίας οι οποίοι ρυθμίζουν ειδικά τις εθνικές και διεθνείς μεταφορές επικινδύνων εμπορευμάτων 7

γ) τη διασφάλιση της ποιότητας για τις επιχειρήσεις, σύμφωνα με τα πρότυπα ISO 9001 και 9002, όταν εκτελούν εθνικές μεταφορές:

i) εκρηκτικών υλών και αντικειμένων της κλάσης 1, εφόσον το περιεχόμενο εκρηκτικής ύλης υπερβαίνει, ανά μονάδα μεταφοράς:

- τα 1 000 χιλιόγραμμα για τη διαίρεση 1.1, ή

- τα 3 000 χιλιόγραμμα για τη διαίρεση 1.2, ή

- τα 5 000 χιλιόγραμμα για τις διαιρέσεις 1.3 και 1.5

ii) σε δεξαμενές ή εμπορευματοκιβώτια-δεξαμενές συνολικής χωρητικότητας μεγαλύτερης από 3 000 λίτρα, των ακόλουθων πολύ επικινδύνων υλών:

- Ύλες της κλάσης 2

- αέρια των στοιχείων

at)

bt)

b)

c)

- υγροποιημένα αέρια υπό ισχυρή ψύξη των στοιχείων 7° β) και 8° β)

- Ύλες των κλάσεων 3, 4.1, 4.2, 4.3, 5.1 5.2, 6.1, 8

- μη περιλαμβανόμενες στο τμήμα β) ή γ) αυτών των κλάσεων

- ή περιλαμβανόμενες, αλλά με κωδικό κινδύνου με τρία ή περισσότερα σημαντικά ψηφία (εκτός του μηδενός),

iii) των ακόλουθων δεμάτων της κλάσης 7 (ραδιενεργές ύλες): δέματα σχάσιμων υλών, δέματα τύπου B(U), δέματα τυπου B(M).

Το πεδίο εφαρμογής των εθνικών διατάξεων που αφορούν αυτές τις απαιτήσεις δεν μπορεί να διευρυνθεί.

Οι προαναφερόμενες διατάξεις παύουν να εφαρμόζονται εάν ανάλογα μέτρα καταστούν υποχρεωτικά μέσω κοινοτικών διατάξεων.

Πριν από τις 31 Δεκεμβρίου 1998, η Επιτροπή θα υποβάλει στο Συμβούλιο έκθεση που θα περιλαμβάνει την εκτίμηση των θεμάτων ασφάλειας που καλύπτονται από το παρόν σημείο, συνοδευόμενη από κατάλληλη πρόταση παράτασης ή κατάργησής του.

Άρθρο 2

Για τους σκοπούς της παρούσας οδηγίας, νοούνται ως:

- «ADR», η Ευρωπαϊκή Συμφωνία για τις διεθνείς οδικές μεταφορές επικινδύνων εμπορευμάτων, η οποία συνήφθη στη Γενεύη στις 30 Σεπτεμβρίου 1957, καθώς και οι τροποποιήσεις της,

- «όχημα», οποιοδήποτε όχημα με κινητήρα που προορίζεται για οδική χρήση ολοκληρωμένο ή ημιτελές, το οποίο έχει τουλάχιστον τέσσερις τροχούς και είναι σχεδιασμένο για μέγιστη ταχύτητα που υπερβαίνει τα 25 km/h, και τα ρυμουλκούμενά του, εξαιρουμένων των οχημάτων τα οποία κινούνται επί τροχιών, γεωργικών και δασικών ελκυστήρων και όλων των κινητών μηχανισμών,

- «επικίνδυνα εμπορεύματα», οι ύλες και τα αντικείμενα των οποίων η οδική μεταφορά απαγορεύεται ή επιτρέπεται μόνο υπό ορισμένους όρους, βάσει των παραρτημάτων Α και Β της παρούσας οδηγίας,

- «μεταφορά», οποιαδήποτε δραστηριότητα οδικής μεταφοράς η οποία εκτελείται από όχημα, εν όλω ή εν μέρει, επί δημοσίων οδών και στο έδαφος κράτους μέλους, συμπεριλαμβανομένων των δραστηριοτήτων φόρτωσης και εκφόρτωσης των εμπορευμάτων που καλύπτονται από τα παραρτήματα Α και Β, με την επιφύλαξη του καθεστώτος που προβλέπουν οι νομοθεσίες των κρατών μελών όσον αφορά την ευθύνη από τις δραστηριότητες αυτές.

Αποκλείονται από αυτό τον ορισμό οι μεταφορικές δραστηριότητες που εκτελούνται καθ' ολοκληρίαν εντός της περιμέτρου κλειστού χώρου.

Άρθρο 3

1. Με την επιφύλαξη του άρθρου 6, δεν μπορούν να μεταφέρονται οδικώς τα επικίνδυνα εμπορεύματα των οποίων η μεταφορά απαγορεύεται βάσει των παραρτημάτων Α και Β της παρούσας οδηγίας.

2. Με την επιφύλαξη των άλλων διατάξεων της παρούσας οδηγίας, η μεταφορά των υπόλοιπων επικινδύνων εμπορευμάτων τα οποία απαριθμούνται στο παράρτημα Α επιτρέπεται, υπό την προϋπόθεση ότι πληρούνται οι όροι που καθορίζουν τα παραρτήματα Α και Β, ιδίως όσον αφορά:

α) τη συσκευασία και την επισήμανση των ως άνω εμπορευμάτων και

β) την κατασκευή, τον εξοπλισμό και την καλή λειτουργία του οχήματος μεταφοράς των εν λόγω εμπορευμάτων.

ΚΕΦΑΛΑΙΟ II Παρεκκλίσεις, περιορισμοί και εξαιρέσεις

Άρθρο 4

Κάθε κράτος μέλος μπορεί, μόνο για τις δραστηριότητες εσωτερικής μεταφοράς που εκτελούνται στο έδαφός του από οχήματα με άδεια κυκλοφορίας που έχει εκδώσει το ίδιο, να διατηρεί τις διατάξεις της εθνικής του νομοθεσίας για την οδική μεταφορά των επικινδύνων εμπορευμάτων, οι οποίες είναι σύμφωνες προς τις συστάσεις των Ηνωμένων Εθνών για τις μεταφορές επικινδύνων εμπορευμάτων, έως ότου τα παραρτήματα Α και Β της παρούσας οδηγίας αναθεωρηθούν ώστε να ανταποκρίνονται προς τις εν λόγω συστάσεις. Στην περίπτωση αυτή το κράτος μέλος ενημερώνει σχετικά την Επιτροπή.

Άρθρο 5

1. Με την επιφύλαξη άλλων κοινοτικών διατάξεων, και ιδίως εκείνων που αφορούν την πρόσβαση στην αγορά, τα κράτη μέλη διατηρούν το δικαίωμα να ρυθμίζουν ή να απαγορεύουν, αποκλειστικά και μόνο για λόγους άλλους πλην της ασφαλείας κατά την μεταφορά, όπως ιδίως για λόγους που έχουν σχέση με την εθνική ασφάλεια ή την προστασία του περιβάλλοντος, τη μεταφορά ορισμένων επικινδύνων εμπορευμάτων στο εδαφός τους.

2. Κάθε ρύθμιση την οποία επιβάλλουν τα κράτη μέλη στα οχήματα που εκτελούν διεθνείς μεταφορές μέσω του εδάφους τους και η οποία επιτρέπεται από την «ένδειξη περιθωρίου» («marginal») 10 599 του παραρτήματος Β, πρέπει να έχει περιορισμένη τοπικά ισχύ, να εφαρμόζεται τόσο στις εθνικές όσο και στις διεθνείς μεταφορές και να μην συνεπάγεται οποιεσδήποτε διακρίσεις.

3. α) Τα κράτη μέλη μπορουν να εφαρμόζουν αυστηρότερες διατάξεις για τις μεταφορές οι οποίες εκτελούνται με οχήματα για τα οποία έχουν εκδώσει άδεια κυκλοφορίας ή στα οποία έχουν επιτρέψει την κυκλοφορία στο έδαφός τους, όχι όμως όσον αφορά την κατασκευή των οχημάτων.

β) Ωστόσο, τα κράτη μέλη μπορούν να διατηρούν τις ειδικές εθνικές τους διατάξεις που αφορούν το κέντρο βάρους των δεξαμενοφόρων οχημάτων για τα οποία η άδεια κυκλοφορίας έχει εκδοθεί στο έδαφός τους έως την ενδεχόμενη τροποποίηση της «ένδειξης περιθωρίου» («marginal») 211 128 του παραρτήματος Β, της παρούσας οδηγίας, αλλά, το αργότερο, έως τις 31 Δεκεμβρίου 1998.

4. Εάν κράτος μέλος κρίνει ότι οι διατάξεις ασφαλείας αποδείχθηκαν, σε περίπτωση ατυχήματος ή άλλου συμβάντος, ανεπαρκείς για τον περιορισμό των εγγενών κινδύνων της μεταφοράς και εάν χρειάζονται επείγουσες ενέργειες, γνωστοποιεί στην Επιτροπή, στο στάδιο του σχεδίου, τα μέτρα που μελετά να λάβει. Η Επιτροπή, ενεργώντας με τη διαδικασία του άρθρου 9, αποφασίζει κατά πόσον πρέπει να επιτραπεί η εφαρμογή των εν λόγω μέτρων και καθορίζει τη διάρκειά τους.

5. Τα κράτη μέλη μπορούν να διατηρήσουν τις εθνικές διατάξεις που ισχύουν στις 31 Δεκεμβρίου 1996, και αφορούν:

- τις μεταφορές υλών της κλάσης 1.1,

- τις μεταφορές ασταθών ή/και εύφλεκτων τοξικών αερίων της κλάσης 2,

- τις μεταφορές υλών που περιέχουν διοξίνες ή φουράνια,

- ή τις μεταφορές, με δεξαμενές ή εμπορευματοκιβώτια - δεξαμενές άνω των 3 000 λίτρων, υγρών των κλάσεων 3, 4.2, 4.3, 5.1, 6.1 ή 8 που δεν περιλαμβάνονται στο τμήμα β) ή γ) των εν λόγω κλάσεων.

Οι σχετικές διατάξεις μπορούν να αφορούν μόνο:

- την απαγόρευση της εκτέλεσης των μεταφορών αυτών οδικώς όταν είναι δυνατό να εκτελεστούν σιδηροδρομικώς ή διά πλωτής οδού,

- την υποχρέωση χρησιμοποίησης ορισμένων προτιμησιακών διαδρομών,

- ή κάθε άλλη διάταξη σχετικά με τη συσκευασία υλών που περιέχουν διοξίνες ή φουράνια.

Οι διατάξεις αυτές δεν μπορούν να διευρυνθούν ή να γίνουν αυστηρότερες. Τα κράτη μέλη κοινοποιούν τις εν λόγω εθνικές διατάξεις στην Επιτροπή η οποία ενημερώνει σχετικά τα άλλα κράτη μέλη.

Άρθρο 6

1. Τα κράτη μέλη μπορούν να επιτρέπουν στο έδαφός τους την οδική μεταφορά επικινδύνων εμπορευμάτων που ταξινομούνται, συσκευάζονται και επισημαίνονται σύμφωνα με τις διεθνείς απαιτήσεις οι οποίες αφορούν τις θαλάσσιες ή αεροπορικές μεταφορές, όποτε ή όλη μεταφορά περιλαμβάνει και θαλάσσια ή αεροπορική μεταφορά.

2. Οι διατάξεις των παραρτημάτων Α και Β οι οποίες αφορούν τη χρήση των γλωσσών στην επισήμανση ή στα αναγκαία παραστατικά έγγραφα δεν εφαρμόζονται για τις μεταφορικές δραστηριότητες που περιορίζονται στο έδαφος ενός μόνον κράτους μέλους. Τα κράτη μέλη είναι ελεύθερα να επιτρέπουν, για τις μεταφορές που εκτελούνται στο έδαφός τους, τη χρήση άλλων γλωσσών εκτός από τις προβλεπόμενες στα παραρτήματα.

3. Τα κράτη μέλη μπορούν να επιτρέπουν τη χρήση, στο έδαφός τους, οχημάτων τα οποία κατασκευάστηκαν πριν από την 1η Ιανουαρίου 1997 και τα οποία δεν είναι σύμφωνα προς τις διατάξεις της, αλλά των οποίων η κατασκευή ανταποκρίνεται στις απαιτήσεις της εθνικής νομοθεσίας που ισχύουν την 31η Δεκεμβρίου 1996, υπό την επιφύλαξη ότι τα οχήματα αυτά παραμένουν εντός των απαιτούμενων επιπέδων ασφαλείας.

4. Τα κράτη μέλη μπορούν να διατηρήσουν τις εφαρμοζόμενες την 31η Δεκεμβρίου 1996 διατάξεις της εθνικής τους νομοθεσίας σχετικά με την κατασκευή, τη χρήση και τους όρους κυκλοφορίας νέων περιεκτών, κατά την έννοια της «ένδειξης περιθωρίου» («marginal») 2212 του παραρτήματος Α, και νέων δεξαμενών, οι οποίες αποκλίνουν από τις διατάξεις των παραρτημάτων Α και Β, έως ότου προστεθούν στα παραρτήματα Α και Β παραπομπές σε πρότυπα για την κατασκευή και χρήση των δεξαμενών και των περιεκτών οι οποίες θα έχουν την ίδια δεσμευτική ισχύ με τις διατάξεις της παρούσας οδηγίας, και το αργότερο έως τις 31 Δεκεμβρίου 1998. Η χρήση των περιεκτών και δεξαμενών που κατασκευάστηκαν πριν από την 1η Ιανουαρίου 1999 και παραμένουν εντός των απαιτουμένων επιπέδων ασφαλείας μπορεί να συνεχισθεί υπό τους αρχικούς όρους.

5. Κάθε κράτος μέλος μπορεί να διατηρεί άλλες εθνικές διατάξεις εκτός από εκείνες που προβλέπονται στα παραρτήματα Α και Β, σχετικά με τη θερμοκρασία αναφοράς για την μεταφορά στο έδαφός του υγροποιημένων αερίων και μιγμάτων υγροποιημένων αερίων, μέχρις ότου περιληφθούν στα ευρωπαϊκά πρότυπα διατάξεις σχετικές με τις κατάλληλες, για τις δεδομένες κλιματικές ζώνες, θερμοκρασίες αναφοράς και μέχρις ότου προστεθούν στα παραρτήματα Α και Β παραπομπές στα πρότυπα αυτά.

6. Για τη μεταφορά επί του εδάφους του, κάθε κράτος μέλος μπορεί να επιτρέπει συσκευασίες που έχουν κατασκευαστεί αλλά δεν έχουν πιστοποιηθεί σύμφωνα με την ADR πριν από την 1η Ιανουαρίου 1997, υπό την προϋπόθεση ότι οι συσκευασίες αυτές φέρουν ημερομηνία κατασκευής και μπορούν να υποβληθούν επιτυχώς στις δοκιμές που προβλέπει η ισχύουσα έως τις 31 Δεκεμβρίου 1996 εθνική νομοθεσία, και εφόσον όλες αυτές οι συσκευασίες παραμένουν εντός των απαιτουμένων επιπέδων ασφαλείας (πράγμα που συμπεριλαμβάνει, ενδεχομένως, δοκιμές και επιθεωρήσεις), κατά το εξής σύστημα: μεγάλοι μεταλλικοί περιέκτες χύδην μεταφοράς, μεταλλικά δοχεία χωρητικότητας μεγαλύτερης των 50 λίτρων: επί διάστημα δεκαπέντε ετών το πολύ από την ημερομηνία κατασκευής τους 7 άλλες μεταλλικές και κάθε είδους πλαστικές συσκευασίες: επί διάστημα πέντε ετών το πολύ από την ημερομηνία κατασκευής τους, αλλά όχι μετά τις 31 Δεκεμβρίου 1998.

7. Κάθε κράτος μέλος μπορεί να επιτρέπει, έως τις 31 Δεκεμβρίου 1998, τη μεταφορά εντός του εδάφους του ορισμένων επικινδύνων εμπορευμάτων που έχουν συσκευαστεί πριν από την 1η Ιανουαρίου 1997, υπό την προϋπόθεση ότι αυτά τα εμπορεύματα είναι ταξινομημένα, συσκευασμένα και επισημασμένα σύμφωνα με τις απαιτήσεις που ορίζει η εθνική νομοθεσία η οποίο εφαρμόζεται πριν από την 1η Ιανουαρίου 1997.

8. Κάθε κράτος μέλος, όσον αφορά τις μεταφορικές δραστηριότητες οι οποίες εκτελούνται στο έδαφός του από οχήματα για τα οποία έχει εκδοθεί άδεια κυκλοφορίας στο έδαφός του, μπορεί να διατηρεί τις ισχύουσες στις 31 Δεκεμβρίου 1996 εθνικές του διατάξεις σχετικά με την αναγραφή κωδικού ανάληψης δράσης έκτακτης ανάγκης αντί του αναγνωριστικού αριθμού του κινδύνου που προβλέπεται στο παράρτημα Β.

9. Ύστερα από σχετική διαβούλευση με την Επιτροπή, τα κράτη μέλη μπορούν να διατηρούν επιεικέστερες διατάξεις από εκείνες που ορίζονται στα παραρτήματα Α και Β της παρούσας οδηγίας προκειμένου για τις μεταφορές, στο έδαφός τους, μικρών ποσοτήτων ορισμένων επικινδύνων εμπορευμάτων, εξαιρουμένων των μετρίως και πολύ ραδιενεργών υλών.

10. Υπό την προϋπόθεση ότι δεν διακυβεύεται η ασφάλεια, τα κράτη μέλη μπορούν να χορηγούν προσωρινές παρεκκλίσεις από τα παραρτήματα Α και Β, προκειμένου να μπορούν να διεξάγουν στο έδαφός τους τις αναγκαίες δοκιμές για την τροποποίηση των διατάξεων των παραρτημάτων αυτών σε συνάρτηση με την εξέλιξη της τεχνικής και της βιομηχανίας. Η Επιτροπή ενημερώνεται σχετικά και ενημερώνει τα άλλα κράτη μέλη.

Οι προσωρινές παρεκκλίσεις που συμφωνούνται μεταξύ των αρμοδιών αρχών των κρατών μελών, βάσει των «ενδείξεων περιθωρίου» («marginals») 2010 και 10 602 των παραρτημάτων Α και Β, πρέπει να λαμβάνουν μορφή πολυμερούς συμφωνίας η οποία θα προτείνεται στις αρμόδιες αρχές όλων των κρατών μελών από την αρχή που αναλαμβάνει την πρωτοβουλία για τη συμφωνία. Η Επιτροπή ενημερώνεται σχετικά.

Οι παρεκκλίσεις που αναφέρονται στο πρώτο και δεύτερο εδάφιο πρέπει να εφαρμόζονται χωρίς διακρίσεις λόγω εθνικότητας ή τόπου εγκατάστασης του αποστολέα, του μεταφορέα ή του παραλήπτη, διαρκούν επί πέντε έτη κατ' ανώτατο όριο και δεν ανανεώνονται.

11. Τα κράτη μέλη μπορούν να επιτρέπουν στο έδαφός τους την εκτέλεση ad hoc μεταφορών επικινδύνων εμπορευμάτων ή και μεταφορών απαγορευμένων βάσει των παραρτημάτων Α και Β, ή την εκτέλεση μεταφορών υπό συνθήκες διαφορετικές από τις προβλεπόμενες στα παραρτήματα Α και Β.

12. Με την επιφύλαξη της παραγράφου 2 και το αργότερο μέχρι την 31η Δεκεμβρίου 1998, τα κράτη μέλη μπορούν να εφαρμόζουν τις ισχύουσες συμφωνίες που έχουν συναφθεί με άλλα κράτη μέλη, τηρουμένης της ADR, χωρίς διακρίσεις λόγω εθνικότητας ή τόπου εγκατάστασης του αποστελέα, του μεταφορέα ή του παραλήπτη. Οι υπόλοιπες παρεκκλίσεις οι οποιες επιτρέπονται βάσει των «ενδείξεων περιθωρίου» («marginals») 2010 και 10602 των παραρτημάτων Α και Β πρέπει να ανταποκρίνονται στις απαιτήσεις της παραγράφου 10.

Άρθρο 7

Με την επιφύλαξη των εθνικών ή κοινοτικών διατάξεων για την πρόσβαση στην αγορά, τα οχήματα για τα οποία έχει εκδοθεί άδεια κυκλοφορίας ή τα οποία έχουν γίνει δεκτά προς κυκλοφορία σε τρίτες χώρες επιτρέπεται να εκτελούν διεθνείς μεταφορές επικινδύνων εμπορευμάτων στο εσωτερικό της Κοινότητας, εφόσον οι μεταφορές αυτές είναι σύμφωνες προς τις διατάξεις της ADR.

ΚΕΦΑΛΑΙΟ III Τελικές διατάξεις

Άρθρο 8

Οι τροποποιήσεις που είναι αναγκαίες για την προσαρμογή των παραρτημάτων Α και Β στην επιστημονική και τεχνική πρόοδο, η οποία συντελείται στους τομείς που καλύπτει η παρούσα οδηγία, προκειμένου να ληφθούν υπόψη οι τροποποιήσεις των παραρτημάτων της ADR, εγκρίνονται σύμφωνα με τη διαδικασία που ορίζει το άρθρο 9.

Άρθρο 9

1. Η Επιτροπή επικουρείται από επιτροπή για την μεταφορά επικινδύνων εμπορευμάτων, καλούμενη εφεξής «επιτροπή», την οποία συγκροτούν αντιπρόσωποι των κρατών μελών και της οποίας πορεδρεύει αντιπρόσωπος της Επιτροπής.

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει προτάσεως της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

3. α) Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

β) Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν το Συμβούλιο δεν έχει αποφασίσει εντός προθεσμίας τριών μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.

Άρθρο 10

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 1η Ιανουαρίου 1997. Οι λεπτομέρειες της αναφοράς αυτής καθορίζονται από τα κράτη μέλη.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 11

1. Ο οδηγία 89/684/ΕΟΚ καταργείται από την 1η Ιανουαρίου 1997.

2. Τα προσωρινά πιστοποιητικά που χορηγούν τα κράτη μέλη δυνάμει του άρθρου 4 παράγραφος 2 της προαναφερόμενης οδηγίας για τις εθνικές μεταφορές μόνον εξακολουθούν να ισχύουν έως τις 31 Δεκεμβρίου 1996. Τα πιστοποιητικά που εκδίδονται βάσει του άρθρου 4 παράγραφος 4 της εν λόγω οδηγίας μπορούν να χρησιμοποιούνται μέχρι να λήξει η ισχύς τους, αλλά μέχρι την 1η Ιουλίου 1997 το αργότερο για τις μεταφορές επικινδύνων εμπορευμάτων σε δεξαμενές και για τις μεταφορές εκρηκτικών, και μέχρι την 1η Ιανουαρίου 2000 το αργότερο για τις μεταφορές των άλλων επικινδύνων εμπορευμάτων.

Άρθρο 12

Η παρούσα οδηγία απευθύνεται στα κράτη μέλη.

Βρυξέλλες, 21 Νοεμβρίου 1994.

Για το Συμβούλιο

Ο Πρόεδρος

M. WISSMANN

(1) ΕΕ αριθ. C 195 της 18. 7. 1994, σ. 15.

(2) Γνώμη που διατυπώθηκε στις 27 Απριλίου 1994 (δεν έχει ακόμη δημοσιευθεί στην Επίσημη Εφημερίδα).

(3) Γνώμη του Ευρωπαϊκού Κοινοβουλίου της 3ης Μαΐου 1994 (ΕΕ αριθ. C 205 της 25. 7. 1994, σ. 54), κοινή θέση του Συμβουλίου της 19ης Σεπτεμβρίου 1994 (ΕΕ αριθ. C 301 της 27. 10. 1994, σ. 25) και απόφαση του Ευρωπαϊκού Κοινοβουλίου της 16ης Νοεμβρίου 1994 (δεν δημοσιευθήκε ακόμα στην Επίσημη Εφημερίδα).

(4) ΕΕ αριθ. L 117 της 8. 5. 1990, σ. 1.

(5) ΕΕ αριθ. L 117 της 8. 5. 1990, σ. 15.

(6) ΕΕ αριθ. L 374 της 31. 12. 1990, σ. 1.

(7) ΕΕ αριθ. L 398 της 30. 12. 1989, σ. 33.

ΠΑΡΑΡΤΗΜΑ Α

Διατάξεις σχετικές με τις επικίνδυνες ύλες & είδη

ΠΙΝΑΚΑΣ ΠΕΡΙΕΧΟΜΕΝΩΝ ΠΑΡΑΡΤΗΜΑΤΟΣ Α

Μέρος Ι. - Ορισμός και γενικές διατάξεις

Περιθωριακά Σελίδα

Ορισμοί 2000 και 2001 4

Γενικές διατάξεις 2002 έως 2099 6

Μέρος ΙΙ. - Κατάσταση ύλων και ειδικές διατάξεις για τις διάφορες κλάσεις

Κλάση 1 Εκρηκτικές ύλες και είδη 2100 και επόμενα 15

Κλάση 2 Αέρια: πεπιεσμένα, υγροποιημένα ή διαλυμένα υπό πίεση 2200 και επόμενα 52

Κλάση 3 Εύφλεκτα υγρά 2300 και επόμενα 76

Κλάση 4.1 Εύφλεκτα στερεά 2400 και επόμενα 102

Κλάση 4.2 Ύλες υποκείμενες σε αυτόματο ή αυτογενή ανάφλεξη 2430 και επόμενα 121

Κλάση 4.3 Ύλες που βγάζουν εύφλεκτα αέρια σε επαφή με το νερό 2470 και επόμενα 133

Κλάση 5.1 Οξειδωτικές ύλες 2500 και επόμενα 143

Κλάση 5.2 Οργανικά υπεροξείδια 2550 και επόμενα 156

Κλάση 6.1 Τοξικές ύλες 2600 και επόμενα 172

Κλάση 6.2 Μολυσματικές ύλες 2650 και επόμενα 204

Κλάση 7 Ραδιενεργείς ύλες 2700 και επόμενα 212

Κλάση 8 Διαβρωτικές ύλες 2800 και επόμενα 258

Κλάση 9 Διάφορες επικίνδυνες ύλες και είδη 2900 και επόμενα 277

Μέρος ΙΙΙ. - Προσθήκες παραρτήματος Α

Προσθήκη Α.1 Α. Όροι σταθερότητας και ασφάλειας διέποντες τις εκρηκτικές ύλες και είδη, νιτρικά μείγματα νιτροκυτταρίνης, αυτο-αντιδρούσες ύλες και οργανικά υπεροξείδια 3100 και επόμενα 288

Β. Λεξιλόγιο ονομάτων του περιθωριακού 2101 3170 και επόμενα 295

Προσθήκη Α.2 Α. Διατάξεις σχετικές με τη φύση των από κράμα αλουμινίου δοχείων για ορισμένα αέρια της Κλάσης 2 3200 και επόμενα 307

Β. Απαιτήσεις σχετικές με τα υλικά και τη κατασκευή των δοχείων των προοριζόμενων για τη μεταφορά των βαθιά - κατεψυγμένων (deeply refrigerated) υγροποιημένων αερίων της Κλάσης 2 3250 και επόμενα 307

Γ. Διατάξεις διέπουσες τις δοκιμές σε διανεμητές αεροζόλ και μη ξαναγεμιζόμενα δοχεία για αέρια υπό πίεση, της Κλάσης 2, 10° και 11° 3291 και επόμενα 307

Προσθήκη Α.3 Α. Δοκιμές σχετικές με εύφλεκτα υγρά των Κλάσεων 3 και 6.1 και 8 (Δοκιμή για τον προσδιορισμό του σημείου αναφλέξεως, δοκιμή για τον προσδιορισμό του περιεχόμενου υπεροξειδίου, δοκιμή για τον προσδιορισμό της ευφλεκτότητας) 3300 και επόμενα 315

Β. Δοκιμή για τον προσδιορισμό της ρευστότητας 3310 και επόμενα 319

Γ. Δοκιμές σχετικές με τα εύφλεκτα στερεά της Κλάσης 4.1 3320 και επόμενα 321

Δ. Δοκιμές σχετικές με τις ύλες τις υποκείμενες σε αυτόματο ή αυτογενή ανάφλεξη της Κλάσης 4.2 3330 και επόμενα 324

Ε. Δοκιμή σχετική με τις ύλες της Κλάσης 4.3, οι οποίες βγάζουν εύφλεκτα αέρια σε επαφή με το νερό 3340 και επόμενα 325

ΣΤ. Δοκιμές σχετικές με τις στερεές οξειδωτικές ύλες της Κλάσης 5.1 3350 και επόμενα 326

Ζ. Δοκιμές για τον προσδιορισμό της οικοτοξικότητας, της διατήρησης και της βιοσυσσώρευσης υλών στο υδρόβιο περιβάλλον προς ταξινόμηση στην Κλάση 9 3360 και επόμενα 327

Προσθήκη Α.4 Υπό επιφύλαξη 3400 και επόμενα 331

Προσθήκη Α.5 Γενικές διατάξεις συσκευασίας, τύποι συσκευασίας, απαιτήσεις εφαρμοστέες στη συσκευασία, απαιτήσεις δοκιμασίας για τις συσκευασίες 3500 και επόμενα 331

Προσθήκη Α.6 Διατάξεις σχετικές με τα ενδιάμεσα εμπορευματοκιβώτια για μεταφορά χύμα (IBC) 3600 και επόμενα 368

Προσθήκη Α.7 Διατάξεις σχετικές με ραδιενεργείς ύλες Κλάσης 7 3700 και επόμενα 392

Προσθήκη Α.8 Υπό επιφύλαξη 3800 και επόμενα 419

Προσθήκη Α.9 Διατάξεις σχετικές με ετικέτες κινδύνου, επεξήγηση συμβόλων, ετικέτες κινδύνου 3900 και επόμενα 419

ΜΕΡΟΣ Ι

ΟΡΙΣΜΟΙ ΚΑΙ ΓΕΝΙΚΕΣ ΔΙΑΤΑΞΕΙΣ

Ορισμοί

2000 (1) Για την εφαρμογή του παρόντος Παραρτήματος:

- με τον όρο «αρμόδια αρχή» νοείται η αρχή που διορίστηκε σαν αρμόδια αρχή σε κάθε χώρα και για κάθε ειδική περίπτωση από τη Κυβέρνηση,

- με τον όρο «εύθραυστο κόλο» νοείται κόλο περιέχον εύθραυστο δοχείο (π.χ. δοχείο κατασκευασμένο από γυαλί, πορσελάνη, πηλό ή παρόμοια υλικά) που δεν κλείνεται σε συσκευασία με αποτελεσματική προστασία όλων των πλευρών του σε περίπτωση κρούσεως [βλέπε επίσης περιθωριακό 2001(5)],

- με τον όρο «αέριο» νοείται αέριο ή ατμός,

- με τον όρο «επικίνδυνες ύλες», όταν χρησιμοποιείται μόνος, νοούνται οι ύλες και τα είδη που ορίσθηκαν σαν ύλες και είδη αυτής της Οδηγίας,

- με τον όρο «μεταφορά χύμα» νοείται η μεταφορά στερεάς ύλης χωρίς συσκευασία,

- ο όρος «RID» σημαίνει Κανονισμούς που διέπουν τη διεθνή μεταφορά επικίνδυνων εμπορευμάτων σιδηροδρομικώς οι οποίοι αποτελούν το Παράρτημα Ι της COTIF - Σύμβαση σχετική με τη διεθνή μεταφορά σιδηροδρομικώς, Προσθήκη Β - Ενιαίοι κανόνες σχετικοί με το συμβόλαιο για διεθνείς μεταφορές σιδηροδρομικώς (CIM).

(2) Για την εφαρμογή του παρόντος Παραρτήματος, οι δεξαμενές (βλέπε ορισμούς Παραρτήματος Β) δεν τοποθετούνται στην αυτή βάση με τα δοχεία, του όρου «δοχείο» χρησιμοποιούμενου υπό την περιοριστικήν αυτού έννοια. Διατάξεις σχετικές με τα δοχεία έχουν εφαρμογή σε σταθερές δεξαμενές, συστοιχίες δοχείων, αφαιρετές δεξαμενές και εμπορευματοκιβώτια-δεξαμενές μόνον εάν αυτό συνομολογείται ρητά.

(3) Με τον όρο «πλήρες φορτίο» νοείται οποιοδήποτε φορτίο προερχόμενο από έναν αποστολέα, για το οποίο φορτίο επιφυλάσσεται αποκλειστικά η χρήση οχήματος ή μεγάλου εμπορευματοκιβωτίου και όλες οι εργασίες για τη φόρτωση και εκφόρτωση του οποίου διεξάγονται σύμφωνα με τις οδηγίες του αποστολέα ή του παραλήπτη.

(4) Για τους σκοπούς αυτής της Οδηγίας, «εγγραφή ε.α.ο. (εκτός άλλως ορίζεται)» νοείται μία συλλογική εγγραφή η οποία αποδίδεται σε ύλες, μείγματα, διαλύματα ή είδη εάν:

(a) δεν αναφέρονται ονομαστικά στα περιεχόμενα των καταλόγων των υλών, και

(b) παρουσιάζουν χημικές, φυσικές και/ή επικίνδυνες ιδιότητες αναλογούσες στην Κλάση, το είδος, το γράμμα και το όνομα της εγγραφής ε.α.ο.

(5) Τα απόβλητα είναι ύλες, διαλύματα, μείγματα ή είδη για τα οποία δεν προβλέπεται απ' ευθείας χρήση αλλά μεταφέρονται για επανεπεξεργασία, απόθεση, εξάλειψη διά αποτεφρώσεως ή άλλες μεθόδους διάθεσης.

2001 (1) Οι εξής μονάδες μετρήσεως (Ή) εφαρμόζονται στο παρόν Παράρτημα και στο Παράρτημα Β:

>ΘΕΣΗ ΠΗΝΑΚΑ>

Τα δεκαδικά πολλαπλάσια και υπο-πολλαπλάσια μιας μονάδος μπορούν να σχηματίζονται με προθέματα που θα έχουν τις εξής σημασίες και θα τοποθετούνται προ του ονόματος της μονάδος:

>ΘΕΣΗ ΠΗΝΑΚΑ>

Παρατήρηση: 109 (δισεκατομμύριο) χρησιμοποιείται από τα Ηνωμένα Εθνή. Ανάλογο δε είναι το δισεκατομμυριοστό (10-9).

(2) Όπου χρησιμοποιείται η λέξη «βάρος» στο παρόν Παράρτημα και στο Παράρτημα Β, σημαίνει «μάζα».

(3) Όποτε το βάρος ενός κόλου αναφέρεται στο παρόν Παράρτημα και στο Παράρτημα Β, νοείται η μικτή μάζα, εκτός αν δηλώνεται άλλως. Η μάζα των εμπορευματοκιβώτια ή των δεξαμενών για την μεταφορά των εμπορευμάτων δεν περιλαμβάνεται στην μικτή μάζα.

(4) Αν δεν δηλώνεται ρητά κάτι διαφορετικό, το σύμβολο « %» στο παρόν Παράρτημα και στο Παράρτημα Β αντιπροσωπεύει:

(a) Στην περίπτωση μειγμάτων στερεών ή υγρών, επίσης στην περίπτωση διαλυμάτων ή στερεών που έχουν διαβραχεί με υγρό: ποσοστό μάζας βάσει της συνολικής μάζας του μείγματος, του διαλύματος ή του διαποτισμένου στερεού.

(b) Στην περίπτωση συμπιεσμένων αεριωδών μειγμάτων: ποσοστό κατ'όγκον βάσει του συνολικού όγκου του αεριώδους μείγματος. Στην περίπτωση μειγμάτων υγροποιημένων αερίων και αερίων διαλυμένων υπό πίεση: ποσοστό κατά βάρος βάσει του συνολικού βάρους του μείγματος.

(5) Πιέσεις κάθε είδους σχετικές με τα δοχεία (όπως πίεση δοκιμασίας, εσωτερική πίεση, πίεση ανοίγματος βαλβίδας ασφαλείας), σημειώνονται πάντα σαν πιέσεις θλιβομέτρου (πιέσεις μεγαλύτερες από την ατμοσφαιρική πίεση). Ωστόσο, η πίεση ατμού των ουσιών εκφράζεται πάντα σε απόλυτη πίεση.

(6) Όπου το παρόν Παράρτημα Β καθορίζει βαθμό πληρώσεως δοχείων ή δεξαμενών, ο βαθμός αυτός πληρώσεως αναφέρεται πάντα σε θερμοκρασία 15 °C των ουσιών, εκτός αν σημειώνεται κάποια άλλη θερμοκρασία.

(7) Εύθραυστα δοχεία ασφαλισμένα, είτε μόνα τους είτε σε ομάδες, με αποσβεστικά υλικά (κτυπημάτων) σε μεγάλο δοχείο με ισχυρά τοιχώματα, δεν θεωρούνται εύθραυστα δοχεία, εάν και εφ' όσον το γερό δοχείο είναι στεγανό και με τέτοιο τρόπο σχεδιασμένο και μελετημένο ώστε σε περίπτωση θραύσης ή διαρροής των εύθραυστων δοχείων να μη μπορεί το περιεχόμενο τους να διαφύγει από το γερό δοχείο και η μηχανική αντοχή του τελευταίου να μην μπορεί να εξασθενήσει από διάβρωση κατά την διάρκεια της μεταφοράς.

(8) Θεσπίζεται ο εξής τύπος μετατροπής (μετασχηματισμού) κατά προσέγγιση μέχρις ότου οι μονάδες SI ενσωματωθούν εντελώς και σε όλα τα κείμενα του παρόντος Παραρτήματος και του Παραρτήματος Β:

1 kg/mm2 = 10 N/mm2

1 kg/cm2 = 1 bar.

Γενικές διατάξεις

2002 (1) Το παρόν Παράρτημα καθορίζει τα επικίνδυνα εμπορεύματα τα οποία εξαιρούνται της διεθνούς οδικής μεταφοράς και τα επικίνδυνα εμπορεύματα τα οποία γίνονται δεκτά για τέτοια μεταφορά υπό ορισμένους όρους.

Ομαδοποιεί τα επικίνδυνα εμπορεύματα σε περιοριστικές και μη-περιοριστικές Κλάσεις. Εκ των επικίνδυνων εμπορευμάτων των καλυπτόμενων από τους τίτλους των περιοριστικών Κλάσεων (Κλάσεις 1, 2 και 7), εκείνα που απαριθμούνται στα άρθρα τα σχετικά με τις Κλάσεις αυτές (περιθώρια 2101, 2201, και 2701) γίνονται δεκτά για μεταφορά υπό όρους οριζόμενους στα άρθρα αυτά, και άλλα εξαιρούνται από τη μεταφορά. Μερικά από τα επικίνδυνα εμπορεύματα τα καλυπτόμενα από τους τίτλους των μη-περιοριστικών Κλάσεων (Κλάσεις 3, 4.1, 4.2, 4.3, 5.1, 5.2, 6.1, 6.2, 8 και 9), με σημειώσεις που παραθέτονται στα άρθρα τα σχετικά με τις διάφορες Κλάσεις, εξαιρούνται από τη μεταφορά. Εκ των λοιπών εμπορευμάτων των καλυπτόμενων από τους τίτλους των μηπεριοριστικών Κλάσεων, εκείνα που αναφέρονται ή ορίζονται στα άρθρα τα σχετικά με τις Κλάσεις αυτές (περιθώρια 2301, 2401, 2431, 2471, 2501, 2551, 2601, 2651, 2801 και 2901) γίνονται δεκτά για μεταφορά μόνον υπό όρους οριζόμενους εις τα άρθρα αυτά, και εκείνα που δεν αναφέρονται ή ορίζονται εις αυτά δεν θεωρούνται ότι είναι επικίνδυνα εμπορεύματα για τους σκοπούς της παρούσας Συμφωνίας και γίνονται δεκτά για μεταφορά χωρίς οποιουσδήποτε ειδικούς όρους.

(2) Οι Κλάσεις του Παραρτήματος αυτού είναι οι παρακάτω:

>ΘΕΣΗ ΠΗΝΑΚΑ>

(3) Κάθε μεταφορά εμπορευμάτων διεπομένη από το παρόν Παράρτημα θα πρέπει να συνοδεύεται και από τα δύο παρακάτω έγγραφα:

(a) ένα έγγραφο μεταφοράς το οποίο θα περιέχει τουλάχιστον τις παρακάτω πληροφορίες (για την Κλάση 7, βλέπε επίσης και το περιθωριακό 2709):

- μία περιγραφή των εμπορευμάτων συμπεριλαμβανομένου και του αριθμού αναγνώρισης της ύλης (όπου αυτή είναι διαθέσιμη) ()

- την Κλάση ()

- τον αριθμό είδους μαζί με το σχετικό τυχόν γράμμα ()

- τα αρχικά ADR ή RID ()

- τον αριθμό και μία περιγραφή των κόλων ή των IBC

- την συνολική ποσότητα των επικίνδυνων εμπορευμάτων (σε όγκο ή μικτή μάζα ή καθαρή μάζα και επιπρόσθετα, στην περίπτωση εκρηκτικών υλών και ειδών της Κλάσης 1, σε συνολική καθαρή μάζα εκρηκτικών περιεχομένων).

Σημειώσεις: 1. Αυτή η πληροφορία δεν απαιτείται στην περίπτωση μη καθαρισμένων, άδειων συσκευασιών, εμπορευματοκιβωτίων ή δεξαμενών.

2. Στην περίπτωση εφαρμογής του περιθωριακού 10 011, οι ποσότητες μεταφερόμενων επικινδύνων εμπορευμάτων ανά μονάδα μεταφοράς θα εκφράζονται σε μικτή μάζα.

- το όνομα και τη διεύθυνση του αποστολέα

- το όνομα και τη διεύθυνση του(ων) παραλήπτη(ων)

- μία δήλωση όπως απαιτείται από τους όρους κάθε ειδικής συμφωνίας.

Το έγγραφο που περιέχει αυτές τις πληροφορίες μπορεί να είναι εκείνο που απαιτείται από άλλες ισχύουσες διατάξεις για άλλο τρόπο μεταφοράς. Ο αποστολέας οφείλει να γνωστοποιήσει γραπτώς τις σχετικές πληροφορίες στον μεταφορέα.

Οι λεπτομέρειες που θα καταχωρούνται στο έγγραφο μεταφοράς θα είναι συντεταγμένες στην επίσημη γλώσσα της προωθούσας (τα εμπορεύματα) χώρας, και επίσης, εάν η γλώσσα αυτή δεν είναι η Αγγλική, ή η Γαλλική, ή η Γερμανική, στην Αγγλική, Γαλλική ή Γερμανική, εκτός εάν, τυχόν, δασμολόγια (TARIFFS) διεθνούς οδικής μεταφοράς, ή συμφωνίες συναφθείσες μεταξύ των ενδιαφερομένων για την επιχείρηση της μεταφοράς χωρών, προβλέπουν αλλιώς.

(b) οδηγίες που θα εφαρμοσθούν σε περίπτωση ατυχήματος (βλέπε Παράρτημα Β, περιθωριακό 10385) (εκτός εάν εξαιρείται σύμφωνα με το περιθωριακό 10 011).

(4) Εάν λόγω του μεγέθους του φορτίου μια αποστολή δεν μπορεί να φορτωθεί ολόκληρη σε ένα μεταφορικό μέσο, τουλάχιστο τόσα χωριστά, ή αντίγραφα του ενός εγγράφου, θα εκδίδονται όσα και τα φορτωθέντα μεταφορικά μέσα. Επί πλέον, σ' όλες τις περιπτώσεις, χωριστά έγγραφα μεταφοράς θα εκδίδονται για αποστολές ή τμήματα αποστολών τα οποία δεν μπορούν να φορτωθούν μαζί στο αυτό όχημα λόγω των απαγορεύσεων του Παραρτήματος Β.

(5) Εξωτερικές συσκευασίες συμπληρωματικές εκείνων που ορίζει το παρόν Παράρτημα μπορούν να χρησιμοποιούνται υπό τον όρον ότι δεν αντίκεινται στο πνεύμα των διατάξεων του παρόντος Παραρτήματος των σχετικών με τις εξωτερικές συσκευασίες. Εάν τέτοιες πρόσθετες συσκευασίες χρησιμοποιηθούν, οι προβλεπόμενες ενδείξεις και ετικέτες θα εφαρμοσθούν σ' αυτές.

(6) Εάν η μικτή συσκευασία διαφόρων επικίνδυνων υλών, μεταξύ των, ή με άλλα εμπορεύματα επιτρέπεται από τις διατάξεις της παραγράφου Α.3 των ισχυουσών για τις διάφορες Κλάσεις διατάξεων, οι εσωτερικές συσκευασίες οι περιέχουσες διάφορες επικίνδυνες ύλες θα χωρίζονται προσεκτικά και αποτελεσματικά ή μια από την άλλη στις συλλογικές συσκευασίες εάν ενδέχεται να προκύψουν επικίνδυνες αντενέργειες, όπως η παραγωγή επικίνδυνης θερμότητας, η ανάφλεξη, ο σχηματισμός μειγμάτων που είναι ευαίσθητα στην τριβή ή κρούση, και η απελευθέρωση εύφλεκτων ή τοξικών αερίων, ως αποτέλεσμα βλάβης (ζημίας) ή καταστροφής των εσωτερικών συσκευασιών. Ειδικότερα, εάν εύθραυστα δοχεία χρησιμοποιηθούν και συγκεκριμένα εάν τα ρηθέντα δοχεία περιέχουν υγρά, ο κίνδυνος σχηματισμού επικίνδυνων μειγμάτων θα αποφεύγεται και προς τον σκοπόν αυτόν θα λαμβάνονται όλα τα κατάλληλα μέτρα, όπως η χρήση κατάλληλου αποσβεστικού υλικού σε επαρκή ποσότητα, η ασφάλεια των δοχείων με δεύτερη, γερή συσκευασία, και η υποδιαίρεση των συλλογικών συσκευασιών σε πολλά διαμερίσματα. Για τις μικτές συσκευασίες υλών της Κλάσης 7, βλέπε περιθωριακό 3711 της Προσθήκης Α7.

(7) Εάν μικτή συσκευασία χρησιμοποιηθεί, οι διατάξεις του παρόντος Παραρτήματος οι σχετικές με τις λεπτομέρειες στο έγγραφο μεταφοράς θα ισχύουν σε σχέση με κάθε μία από τα διάφορα είδη των επικίνδυνων υλών που περιέχονται στο συλλογικό κόλο, και το συλλογικό κόλο θα φέρουν όλες τις επιγραφές και όλες τις ετικέτες κινδύνου τις προβλεπόμενες στο παρόν Παράρτημα για τις επικίνδυνες ύλες που το συλλογικό κόλο περιέχει.

(8) Οι παρακάτω διατάξεις θα εφαρμόζονται σε ύλες, διαλύματα και μείγματα [όπως παρασκευάσματα και απόβλητα ()] που δεν αναφέρονται ονομαστικά στον κατάλογο υλών των διαφόρων Κλάσεων:

Σημειώσεις: 1. Διαλύματα και μείγματα που περιέχουν δύο ή περισσότερα συστατικά. Αυτά τα συστατικά μπορεί να είναι είτε ύλες αυτής της Οδηγίας είτε ύλες που δεν είναι υποκείμενες στις διατάξεις αυτής της Οδηγίας.

2. Διαλύματα και μείγματα που περιέχουν ένα ή περισσότερα συστατικά μία περιοριστικής Κλάσης δεν θα γίνονται δεκτά για μεταφορά εκτός εάν τα συστατικά αυτά έχουν καταταχθεί ονομαστικά στον κατάλογο των υλών της περιοριστικής Κλάσης.

3. Διαλύματα και μείγματα με ειδική ένταση ραδιενέργειας που υπερβαίνει τα 70 kBq/kg (2n Ci/g) είναι ύλες της Κλάσης 7 [βλέπε περιθωριακό 2700 (1)].

(a) Ένα διάλυμα ή μείγμα που περιέχει μία επικίνδυνη ύλη καταχωρημένη ονομαστικά σ' αυτήν την Οδηγία μαζί με μία ή περισσότερες μη επικίνδυνες ύλες, πρέπει να θεωρούνται ως η επικίνδυνη ύλη, η καταχωρημένη ονομαστικά, εκτός εάν:

1. Το διάλυμα ή το μείγμα είναι συγκεκριμένα καταχωρημένο ονομαστικά κάπου αλλού σ' αυτήν την Οδηγία, ή

2. Είναι προφανές από το είδος για την επικίνδυνη ύλη ότι αυτό είναι εφαρμόσιμο μόνο για την καθαρή ή την τεχνικώς καθαρή ύλη, ή

3. Η Κλάση, φυσική κατάσταση ή ομάδα συσκευασίας (γράμμα), του διαλύματος ή μείγματος είναι διαφορετική από εκείνη της επικίνδυνης ύλης.

Για τέτοια διαλύματα και μείγματα, ή λέξη «διάλυμα» ή «μείγμα» θα προστίθεται ως τμήμα του ονόματος στο έγγραφο μεταφοράς για λόγους σαφήνειας στην περιγραφή, για παράδειγμα, «διάλυμα ασετόνης».

Εάν η Κλάση, φυσική κατάσταση ή ομάδα συσκευασίας είναι διαφορετικές από εκείνη της καθαρής ύλης, το διάλυμα ή μείγμα θα κατατάσσεται σε μία κατάλληλη εγγραφή ε.α.ο., ανάλογα τον βαθμό κινδύνου.

(b) Ύλες που έχουν περισσότερα από ένα χαρακτηριστικά κινδύνου και διαλύματα και μείγματα που περιέχουν δύο ή περισσότερα συστατικά υποκείμενα σ' αυτήν την Οδηγία θα κατατάσσονται υπό ένα είδος και γράμμα της κατάλληλης Κλάσης σε συμφωνία με τα χαρακτηριστικά κινδύνου τους. Αυτή η κατάταξη σύμφωνα με τα χαρακτηριστικά κινδύνου θα εκτελείται ως ακολούθως:

1.1. Τα φυσικά και χημικά χαρακτηριστικά και οι φυσιολογικές ιδιότητες θα καθορίζονται με μέτρηση ή υπολογισμό και θα κατατάσσονται σύμφωνα με τα κριτήρια των διαφόρων Κλάσεων.

1.2. Εάν αυτός ο καθορισμός δεν είναι δυνατός χωρίς δυσανάλογο κόστος ή προσπάθεια (όπως για ορισμένα είδη αποβλήτων), τα διαλύματα ή μείγματα θα τοποθετούνται στην Κλάση του συστατικού που παρουσιάζει τον υπερισχύοντα κίνδυνο.

2. Εάν μία ύλη παρουσιάζει περισσότερα από ένα χαρακτηριστικά κινδύνου ή εάν ένα μείγμα ή διάλυμα περιέχει περισσότερα από ένα συστατικά των Κλάσεων ή ομάδων των υλών που παρατίθενται παρακάτω, θα κατατάσσεται στην Κλάση ή στην ομάδα υλών που παρουσιάζει τον υπερισχύοντα κίνδυνο.

2.1. Εάν δεν υπάρχει υπερισχύων κίνδυνος, η κατάταξη θα βασίζεται στην ακόλουθη σειρά προτεραιότητας:

- ύλες και είδη της Κλάσης 1

- ύλες και είδη της Κλάσης 2

- αυτο-αντιδρούσες και σχετικές ύλες και εκρηκτικές ύλες σε μη εκρηκτική κατάσταση (βρεγμένες ή αδρανοποιημένες εκρηκτικές ύλες) της Κλάσης 4.1

- πυροφορικές ύλες της Κλάσης 4.2

- ύλες της Κλάσης 5.2

- ύλες της Κλάσης 6.1 ή Κλάσης 3 οι οποίες, στην βάση της διά της αναπνοής τοξικότητάς τους, κατατάσσονται υπό το γράμμα (a) των διαφόρων ειδών [εξαιρουμένων των υλών, διαλυμάτων και μειγμάτων (όπως παρασκευάσματα και απόβλητα) που ικανοποιούν τα κριτήρια κατάταξης της Κλάσης 8 και έχουν μία διά της αναπνοής τοξικότητα της σκόνης και αχλύος (LC50) στο φάσμα της ομάδας (a) και μία διά του στόματος ή διά του δέρματος τοξικότητα μόνο στο φάσμα της ομάδας (c) ή λιγότερο, όπως ύλες, διαλύματα και μείγματα (όπως παρασκευάσματα και απόβλητα) θα κατατάσσονται στην Κλάση 8].

- μολυσματικές ύλες της Κλάσης 6.2.

2.2. Εάν τα χαρακτηριστικά κινδύνου εμπίπτουν σε περισσότερες από μία Κλάσεις ή ομάδες υλών που δεν αναφέρθηκαν στον 2.1, οι ύλες, μείγματα ή διαλύματα θα κατατάσσονται στην Κλάση ή τις ομάδες υλών που παρουσιάζουν τον υπερισχύοντα κίνδυνο.

2.3. Εάν δεν υπάρχει υπερισχύων κίνδυνος, ή ύλη, διάλυμα ή μείγμα θα κατατάσσεται ως ακολούθως:

2.3.1. Κατάταξη σε μία Κλάση θα πραγματοποιείται στην βάση των διαφόρων χαρακτηριστικών κινδύνου ή συστατικών σε συμφωνία με τον παρακάτω Πίνακα (). Για τις Κλάσεις 3, 4.1, 4.2, 4.3, 5.1, 6.1, 8 και 9, θα υπολογίζεται ο βαθμός κινδύνου που σημειώνεται από τα γράμματα (a), (b) ή (c) των διαφόρων ειδών [βλέπε περιθωριακά 2300 (3), 2400 (3), 2430 (3), 2470 (3), 2500 (3), 2600 (1), 2800 (1) και 2900].

Σημείωση: Παράδειγμα επεξηγηματικό της χρήσης του Πίνακα ():

Περιγραφή του Μείγματος:

Μείγμα που αποτελείται από ένα εύφλεκτο υγρό καταχωρημένο υπό την Κλάση 3, γράμμα (c), μία τοξική ύλη καταχωρημένη υπό την Κλάση 6.1, γράμμα (b) και διαβρωτική ύλη καταχωρημένη υπό την Κλάση 8, γράμμα (a).

Διαδικασία:

Η τομή της γραμμής 3(c) με την στήλη 6.1(b) δίνει 6.1(b). Η τομή της γραμμής 6.1(b) με την στήλη 8(a) δίνει 8(a). Αυτό το μείγμα κατατάσσεται συνεπώς υπό την Κλάση 8, γράμμα (a).

>ΘΕΣΗ ΠΗΝΑΚΑ>

2.3.2 Η κατάταξη υπό μία εγγραφή ε.α.ο. ή ένα είδος μίας Κλάσης που καθορίζεται σύμφωνα με το 2.3.1 στη βάση των χαρακτηριστικών κινδύνου των διαφόρων συστατικών του διαλύματος ή του μείγματος. Η κατάταξη υπό μία γενική εγγραφή ε.α.ο. επιτρέπεται μόνο όταν η κατάταξη υπό μία ορισμένη εγγραφή ε.α.ο. δεν είναι δυνατή.

Σημείωση: Παραδείγματα για την κατάταξη μειγμάτων και διαλυμάτων υπό Κλάσεις και είδη:

Ένα διάλυμα φαινόλης της Κλάσης 6.1, 14° (b), σε βενζόλιο της Κλάσης 3, 3° (b) κατατάσσεται στην Κλάση 3, 3° (b), αυτό το διάλυμα κατατάσσεται υπό την εγγραφή 1992 εύφλεκτα υγρά, τοξικά, ε.α.ο., Κλάση 3, 19° (b), λόγω της τοξικότητας της φαινόλης.

Ένα στερεό μείγμα αρσενικικό άλας νατρίου της Κλάσης 6.1, 51° (b) και υδροξείδιο νατρίου της Κλάσης 8, 41° (b) κατατάσσεται υπό την εγγραφή 1557 αρσενική ένωση, στερεά, ε.α.ο. στην Κλάση 6, 51° (b).

Ένα διάλυμα ακατέργαστου ή διυλισμένου ναφθαλινίου της Κλάσης 4.1, 6° (c) σε βενζίνη της Κλάσης 3, 3° (b), κατατάσσεται υπό την εγγραφή 3295 υδρογονάνθρακες, υγροί, ε.α.ο. στην Κλάση 3, 3° (b).

Ένα μείγμα υδρογονανθράκων της Κλάσης 3, 31° (c), και πολυχλωριομένου διφαινύλιου (PCB) της Κλάσης 9, 2° (b), κατατάσσεται υπό την εγγραφή 2315 πολυχλωριομένα διφαινύλια στην Κλάση 9, 2° (b).

Ένα μείγμα προπυλενιμίνης της Κλάσης 3, 12°, και πολυχλωριομένο διφαινύλιο (PCB) της Κλάσης 9, 2° (b), κατατάσσεται υπό την εγγραφή 1921 προπυλενιμίνη, σε αναστολή στην Κλάση 3, 12°.

(9) Ο αποστολέας, είτε στο έγγραφο της μεταφοράς είτε με χωριστή δήλωση ενσωματωμένη ή συνδυαζόμενη με το έγγραφο μεταφοράς, πρέπει να βεβαιώνει ότι η προσκομισθείσα ύλη μπορεί να μεταφερθεί οδικώς σύμφωνα με τις διατάξεις αυτής της Οδηγίας, ότι η κατάσταση, επεξεργασία και κατάλληλη συσκευασία της, το ενδιάμεσο εμπορευματοκιβώτιο μεταφοράς χύμα ή εμπορευματοκιβώτιο-δεξαμενή και η τοποθέτηση ετικέτας συμμορφώνονται προς τις διατάξεις αυτής της Οδηγίας. Επί πλέον, εάν πολλά επικίνδυνα εμπορεύματα συσκευάζονται μαζί σε ένα συλλογικό κόλο ή σε ένα εμπορευματοκιβώτιο, ο αποστολέας υποχρεούται να δηλώσει ότι η μικτή αυτή συσκευασία δεν απαγορεύεται.

(10) Μία μη ραδιενεργής ύλη [βλέπε τον ορισμό ραδιενεργών υλών στο περιθωριακό 2700 (1)] που καλύπτεται υπό ένα συλλογικό τίτλο κάθε Κλάσης θα αποκλείεται από την μεταφορά εάν, επιπρόσθετα, καλύπτεται από τον τίτλο μίας περιοριστικής Κλάσης στην οποία δεν περιλαμβάνεται.

(11) Μία μη ραδιενεργής ύλη [βλέπε τον ορισμό ραδιενεργών υλών στο περιθωριακό 2700 (1)] η οποία δεν περιλαμβάνεται ονομαστικά σε μία Κλάση, αλλά καλύπτεται από δύο ή περισσότερους συλλογικούς τίτλους διαφορετικών Κλάσεων, θα υπόκειται στους παρακάτω όρους μεταφοράς:

(a) στην περιοριστική Κλάση, εάν μία από τις ενεχόμενες Κλάσεις είναι περιοριστική Κλάση,

(b) στην Κλάση που αντιστοιχεί στον υπερισχύοντα κίνδυνο που εκτίθεται από την ύλη κατά τη μεταφορά, εάν καμία από τις ενεχόμενες Κλάσεις δεν είναι περιοριστική Κλάση.

(12) Ραδιενεργείς ύλες των οποίων η συγκεκριμένη ένταση ραδιενέργειας υπερβαίνει τα 70 kBq/kg (2 nCi/g) και οι οποίες

(a) ικανοποιούν τα κριτήρια για μεταφορά υπό το Πρόγραμμα 1 της Κλάσης 7 και

(b) έχουν επικίνδυνες ιδιότητες που καλύπτονται από τον τίτλο κάθε άλλης Κλάσης ή άλλων Κλάσεων,

θα αποκλείονται της μεταφοράς εάν καλύπτονται από τον τίτλο μίας περιοριστικής Κλάσης στην οποία δεν αναφέρονται.

(13) Ραδιενεργείς ύλες των οποίων η συγκεκριμένη ένταση ραδιενέργειας υπερβαίνει τα 70 kBq/kg (2 nCi/g) και οι οποίες

(a) ικανοποιούν τα κριτήρια για μεταφορά υπό το Πρόγραμμα 1 της Κλάσης 7 και

(b) έχουν επικίνδυνες ιδιότητες που καλύπτονται από τον τίτλο κάθε άλλης Κλάσης ή άλλων Κλάσεων,

επιπρόσθετα της ικανοποίησης των απαιτήσεων του Προγράμματος 1 της Κλάσης 7, θα υπόκεινται στους παρακάτω όρους μεταφοράς:

(i) στην περιοριστική Κλάση, εάν μία από τις ενεχόμενες Κλάσεις είναι περιοριστική Κλάση, και η ύλη αναφέρεται σ' αυτή, ή

(ii) στην Κλάση που αντιστοιχεί στον υπερισχύοντα κίνδυνο που εκτίθεται από την ύλη κατά τη μεταφορά, εάν καμία από τις ενεχόμενες Κλάσεις δεν είναι περιοριστική Κλάση.

(14) Για τους σκοπούς αυτής της Οδηγίας, ύλες, διαλύματα και μείγματα (όπως παρασκευάσματα και απόβλητα) οι οποίες δεν μπορούν να καταταχθούν στις Κλάσεις 1 έως 8 ή 9, 1° έως 8°, 13° και 14°, αλλά οι οποίες μπορούν να καταταχθούν στην Κλάση 9, 11° ή 12°, στη βάση των μεθόδων και κριτηρίων των δοκιμών σύμφωνα με την Προσθήκη Α.3, τμήμα Ζ, περιθωριακά 3390 έως 3396, θα θεωρούνται ότι μολύνουν το υδρόβιο περιβάλλον.

Διαλύματα και μείγματα (όπως παρασκευάσματα και απόβλητα) για τα οποία οι τιμές της κατάταξης σύμφωνα με τα κριτήρια κατάταξης δεν είναι διαθέσιμες, θα θεωρούνται ότι μολύνουν το υδρόβιο περιβάλλον εάν το LC50 () υπολογιζόμενο σύμφωνα με τον παρακάτω τύπο:

LC50 = >NUM>LC50 της μολύνουσας ύλης Χ 100

>DEN>ποσοστό της μολύνουσας ύλης (κατά βάρος)

είναι ίσο ή μικρότερο από:

(a) 1 mg/l,

(b) 10 mg/l εάν η μολύνουσα ύλη δεν αποσυντίθεται εύκολα ή, εάν αποσυντεθημένη έχει log Pow ≥ 3.0.

Σημείωση: Για ύλες των Κλάσεων 1 έως 8 και Κλάσεων 9, 1° έως 8°, 13° και 14°, οι οποίες μολύνουν το υδρόβιο περιβάλλον σύμφωνα με τα κριτήρια της Προσθήκης Α.3, τμήμα Ζ, περιθωριακά 3390 έως 3396, δεν εφαρμόζονται επιπρόσθετοι όροι μεταφοράς.

2003 (1) Το παρόν Παράρτημα περιέχει για κάθε Κλάση πλην της Κλάσης 7:

(a) κατάλογο των επικίνδυνων υλών των αποτελούντων την Κλάση, και όπου έχει εφαρμογή, υπό μορφή περιθωριακού έχοντος αριθμό λήγοντα στο γράμμα «a», τις εξαιρέσεις τις επιτρεπόμενες από τις διατάξεις αυτής της Οδηγίας για μερικές από τις ύλες αυτές εάν συμμορφώνονται προς ορισμένους όρους,

(b) διατάξεις υποδιαιρούμενες όπως παρακάτω:

A. Κόλα

1. Γενικοί όροι συσκευασίας

2. Ειδικοί όροι συσκευασίας

3. Μικτή συσκευασία

4. Ενδείξεις και ετικέτες κινδύνου επάνω στα κόλα

B. Λεπτομέρειες (στοιχεία) του εγγράφου μεταφοράς

C. Κενές συσκευασίες

D. (όπου ενδείκνυται) Άλλες διατάξεις

(2) Διατάξεις σχετικές με:

- την αποστολή χύμα, μέσα σε εμπορευματοκιβώτια και σε δεξαμενές,

- τη μέθοδο διεκπεραιώσεως (προωθήσεως) και περιορισμούς στη προώθηση,

- απαγορεύσεις στη μικτή φόρτωση και τον

- εξοπλισμό μεταφοράς

μπορούν να βρεθούν στο Παράρτημα Β και στις προσθήκες του, που περιέχουν επίσης σχετικές διατάξεις εφαρμοζόμενες ειδικά στην οδική μεταφορά.

(3) Για την Κλάση 7, οι διατάξεις συνοψίζονται υπό μορφή προγραμμάτων που περιέχουν τους παρακάτω τίτλους:

1. Ύλες

2. Συσκευασία κόλου

3. Ανώτατο επίπεδο ακτινοβολίας κόλου

4. Μόλυνση στα κόλα, στα οχήματα, στα εμπορευματοκιβώτια, στις δεξαμενές και στις υπερ-συσκευασίες

5. Απολύμανση και χρήση οχημάτων, εξοπλισμού ή τμήματά τους.

6. Μικτή συσκευασία

7. Μικτή φόρτωση

8. Ενδείξεις και ετικέτες κινδύνου επάνω στα κόλα, εμπορευματοκιβώτια, δεξαμενές και υπερ-συσκευασίες

9. Ενδείξεις και ετικέτες κινδύνου σε οχήματα εκτός των οχημάτων-δεξαμενών

10. Έγγραφα μεταφοράς

11. Αποθήκευση και προώθηση

12. Μεταφορά κόλων, εμπορευματοκιβωτίων, δεξαμενών και υπερ-συσκευασιών

13. Άλλες διατάξεις

(4) Οι Προσθήκες του Παραρτήματος αυτού περιέχουν:

Προσθήκη Α.1: Όροι σταθερότητας και ασφάλειας σχετικά με τις εκρηκτικές ύλες και είδη, τα νιτρικά μείγματα νιτροκυτταρίνης, αυτο-αντιδρούσες ύλες και οργανικά υπεροξείδια, μαζί με λεξιλόγιο ονομάτων στο περιθωριακό 2101.

Προσθήκη Α.2: Διατάξεις σχετικές με τη φύση (προέλευση) των εκ κράματος αλουμινίου δοχείων για ορισμένα αέρια της Κλάσης 2, διατάξεις σχετικές με τα υλικά και την κατασκευή δοχείων, προοριζόμενων για τη μεταφορά βαθιά - κατεψυγμένων υγροποιημένων αερίων της Κλάσης 2, και διατάξεις σχετικές με δοκιμές σε διανεμητές αεροζόλ και μη-ξαναγεμιζόμενα εμπορευματοκιβώτια για αέρια υπό πίεση της Κλάσης 2, 10° και 11°.

Προσθήκη Α.3: Δοκιμές (έλεγχοι) σχετικές με εύφλεκτα υγρά των Κλάσεων 3, 6.1 και 8, δοκιμή προσδιορισμού ρευστότητας, δοκιμές σχετικές με εύφλεκτα στερεά της Κλάσης 4.1, δοκιμές σχετικές με ύλες της Κλάσης 4.2 υποκείμενες σε αυτογενή ανάφλεξη, δοκιμή σχετική με τις ύλες της Κλάσης 4.3 η οποίες βγάζουν εύφλεκτα αέρια σε επαφή με το νερό, δοκιμή σχετική με οξειδωτικά στερεά της Κλάσης 5.1, δοκιμές για τον προσδιορισμό της οικοτοξικότητας, της διατήρησης και της βιοσυσσώρευσης των υλών στο υδρόβιο περιβάλλον προς ταξινόμηση στην Κλάση 9.

Προσθήκη Α.5: Γενικές συνθήκες συσκευασίας, είδη συσκευασιών, απαιτήσεις εφαρμόσιμες στις συσκευασίες, απαιτήσεις δοκιμών για τις συσκευασίες.

Προσθήκη Α.6: Γενικές συνθήκες για την χρήση ενδιάμεσων εμπορευματοκιβωτίων για μεταφορά χύμα (IBC), ειδών IBC, απαιτήσεων σχετικών με την κατασκευή IBC και προδιαγραφές δοκιμών των IBC.

Προσθήκη Α.7: Διατάξεις σχετικές με ραδιενεργείς ύλες της Κλάσης 7.

Προσθήκη Α.9: Διατάξεις σχετικές με τις ετικέτες κινδύνου, και την επεξήγηση των συμβόλων.

Οι Προσθήκες Α.4 και Α.8 είναι υπό επιφύλαξη.

2004

2005 Όπου οι διατάξεις οι σχετικές με τη μεταφορά «πλήρους φορτίου» έχουν εφαρμογή, οι αρμόδιες αρχές ενδέχεται να απαιτήσουν όπως το όχημα ή μεγάλο εμπορευματοκιβώτιο το χρησιμοποιούμενο για τη σχετική επιχείρηση μεταφοράς φορτωθεί μόνο σε ένα σημείο και εκφορτωθεί μόνο σε ένα σημείο.

2006 (1) Εάν το όχημα που εκτελεί μεταφορά που υπόκειται στις διατάξεις αυτής της Οδηγίας μεταφερθεί σε τμήμα του ταξιδιού όχι με οδική έλξη, τότε οποιεσδήποτε εθνικές ή διεθνείς διατάξεις οι οποίες, στο αναφερόμενο τμήμα, διέπουν την μεταφορά επικίνδυνων εμπορευμάτων με τον τρόπο της μεταφοράς τον χρησιμοποιηθέντα για τη μεταφορά του οχήματος της οδού, θα έχουν και μόνο εφαρμογή για το αναφερόμενο τμήμα του ταξιδιού.

(2) Στις περιπτώσεις όπου η μεταφορά που υπόκειται στις διατάξεις αυτής της Οδηγίας υπόκειται επίσης στο σύνολό ή σε μέρος του οδικού ταξιδιού στις διατάξεις μίας διεθνούς σύμβασης η οποία καθορίζει την μεταφορά επικίνδυνων εμπορευμάτων με κάποιο τρόπο μεταφοράς εκτός της οδικής μεταφοράς δυνάμει διατάξεων που εκτείνουν την εφαρμοσιμότητα της σύμβασης αυτής σε ορισμένες υπηρεσίες μηχανοκίνητων οχημάτων, τότε οι διατάξεις αυτής της διεθνούς σύμβασης θα εφαρμόζονται στο εν λόγω ταξίδι συγχρόνως με εκείνες αυτής της Οδηγίας οι οποίες δεν είναι ασύμβατες με εκείνες, οι υπόλοιπες διατάξεις αυτής της Οδηγίας δεν θα εφαρμόζονται κατά την διάρκεια του εν λόγω ταξιδιού.

2007 Κόλα, συμπεριλαμβανομένων των ενδιάμεσων εμπορευματοκιβωτίων για μεταφορά χύμα (IBC), τα οποία δεν καλύπτουν πλήρως τις απαιτήσεις αυτής της Οδηγίας για συσκευασία, μικτή συσκευασία και ετικετοποίηση αλλά είναι συμμορφωμένα με τις απαιτήσεις για θαλάσσια ή αεροπορική μεταφορά επικινδύνων εμπορευμάτων () θα γίνεται αποδεκτή για μεταφορά εάν είτε προηγουμένως είτε στη συνέχεια του οδικού ταξιδιού είχε αποτελέσει αντικείμενο θαλάσσιας ή αεροπορικής μεταφοράς υπό τις παρακάτω προϋποθέσεις:

(a) Εάν τα κόλα δεν φέρουν ετικέτα σύμφωνη μ' αυτήν την Οδηγία, πρέπει να φέρουν ετικέτα σύμφωνη με τις διατάξεις της θαλάσσιας ή της αεροπορικής μεταφοράς ()

(b) Οι διατάξεις για θαλάσσια ή αεροπορική μεταφορά () πρέπει να είναι εφαρμοστέες και για μικτές συσκευασίες εντός ενός κόλου.

(c) Επιπρόσθετα στις λεπτομέρειες που ορίζονται απ' αυτήν την Οδηγία, οι λέξεις «Μεταφορά υπό το Περιθωριακό 2007 της ADR» πρέπει να αναγράφονται στο έγγραφο μεταφοράς.

2008-

2009

2010 Προς τον σκοπό της διεξαγωγής των απαραίτητων δοκιμών (ελέγχων) προς τροποποίηση των διατάξεων του παρόντος Παραρτήματος για να εφαρμοσθούν στις τεχνολογικές και βιομηχανικές αναπτύξεις, οι αρμόδιες αρχές των Κρατών Μελών μπορούν να συμφωνήσουν απ' ευθείας μεταξύ τους να εξουσιοδοτήσουν ορισμένες επιχειρήσεις μεταφοράς στις εδαφικές τους περιοχές (επικράτειες) με προσωρινή ανάκληση των διατάξεων του παρόντος Παραρτήματος. Η περίοδος ισχύος της προσωρινής ανάκλησης δεν μπορεί να υπερβαίνει τα πέντε χρόνια από την ημέρα που ετέθη σε ισχύ. Η προσωρινή ανάκληση λήγει αυτομάτως την ημερομηνία κατά την οποία ετέθη σε ισχύ η σχετική τροποποίηση του Παραρτήματος αυτού.

2011-

2099

ΜΕΡΟΣ ΙΙ

ΚΑΤΑΛΟΓΟΣ ΥΛΩΝ ΚΑΙ ΕΙΔΙΚΕΣ ΔΙΑΤΑΞΕΙΣ ΓΙΑ ΤΙΣ ΔΙΑΦΟΡΕΣ ΚΛΑΣΕΙΣ

ΚΛΑΣΗ 1 ΕΚΡΗΚΤΙΚΕΣ ΥΛΕΣ ΚΑΙ ΕΙΔΗ

1. Κατάλογος υλών και ειδών

2100 (1) Ανάμεσα στις ύλες και τα είδη που καλύπτονται από τον τίτλο της Κλάσης 1, μόνον εκείνα που αναφέρονται στο περιθωριακό 2101 ή καταχωρούνται σε μία ε.α.ο. καταχώρηση στο περιθωριακό 2101 θα γίνονται δεκτά για μεταφορά. Αυτές οι ύλες και τα είδη θα γίνονται δεκτά για μεταφορά μόνον υπό τους όρους που τίθενται στα περιθωριακά 2100 (2) έως 2116, Προσθήκη Α.1 και Παράρτημα Β. Θεωρούνται τότε ως ύλες και είδη αυτής της Οδηγίας.

(2) Η κλάση 1 περιλαμβάνει:

(a) - Εκρηκτικές ύλες: στερεές ή υγρές ύλες (ή μείγματα υλών) ικανές με χημική αντίδραση να παράγουν αέρια σε τέτοια θερμοκρασία και πίεση και σε τέτοια ταχύτητα ώστε να προκαλέσουν ζημιά στον περιβάλλοντα χώρο.

- Πυροτεχνικές ύλες: ύλες ή μείγματα υλών σχεδιασμένα να παράγουν θερμότητα, φως, ήχο, αέριο ή καπνό ή έναν συνδυασμό αυτών ως αποτέλεσμα μη-εκρηκτικών αυτοσυντηρούμενων εξώθερμων χημικών αντιδράσεων.

Σημειώσεις: 1. Εκρηκτικές ύλες οι οποίες είναι υπερβολικά ευαίσθητες ή υπόκεινται σε αυτόματη αντίδραση δεν θα γίνονται δεκτές για μεταφορά.

2. Ύλες οι οποίες δεν είναι από μόνες τους εκρηκτικές αλλά οι οποίες μπορούν να σχηματίσουν ένα εκρηκτικό μείγμα αερίου, ατμού ή σκόνης δεν είναι ύλες της Κλάσης 1.

3. Επίσης δεν συμπεριλαμβάνονται στην Κλάση 1: εκρηκτικά βρεγμένα με νερό ή αλκοόλη των οποίων η περιεκτικότητα σε νερό ή αλκοόλη υπερβαίνει τα όρια που υποδεικνύονται στο περιθωριακό 2101 και εκείνα που περιέχουν πλαστικοποιητές - αυτά τα εκρηκτικά καταχωρούνται στην Κλάση 4.1 (περιθωριακό 2401, 21°, 22° και 24°) - και εκείνα τα εκρηκτικά τα οποία, με βάση τον βασικό τους κίνδυνο, καταχωρούνται στην Κλάση 5.2.

(b) Εκρηκτικά είδη: είδη που περιέχουν μία ή περισσότερες εκρηκτικές ύλες και ή πυροτεχνικές ύλες.

Σημείωση: Συσκευές που περιέχουν εκρηκτικές και ή πυροτεχνικές ύλες σε τέτοια μικρή ποσότητα ή τέτοιου χαρακτήρα ώστε η ακούσια ή τυχαία ανάφλεξη ή πυροδότηση τους κατά τη διάρκεια της μεταφοράς να μην προκαλεί οποιαδήποτε εκδήλωση εκτίναξης, φωτιάς, καπνού, θερμότητας ή υψηλού θορύβου εξωτερικά της συσκευής δεν υπόκεινται στις απαιτήσεις της Κλάσης 1.

(c) Ύλες και είδη που δεν αναφέρονται στα (a) ή (b) παραπάνω που κατασκευάζονται με σκοπό την παραγωγή διασκεδαστικού εφέ με έκρηξη ή πυροτεχνικού εφέ.

(3) Εκρηκτικές ύλες και είδη θα πρέπει να έχουν καταχωρηθεί σε μία ονομασία στο περιθωριακό 2101 σε συμφωνία με τις μεθόδους ελέγχου για τον προσδιορισμό των εκρηκτικών ιδιοτήτων και τις διαδικασίες ταξινόμησης που τίθενται στην Προσθήκη Α.1 και θα πρέπει να ικανοποιούν τους όρους που αρμόζουν σ' εκείνη την ονομασία ή θα πρέπει να καταχωρούνται σε μία ε.α.ο. καταχώρηση στο περιθωριακό 2101 σε συμφωνία με αυτές τις μεθόδους ελέγχου και τις διαδικασίες ταξινόμησης.

Καταχώρηση υλών και ειδών που δεν αναφέρονται με την ονομασία τους σε μία ε.α.ο. καταχώρηση θα πρέπει να γίνεται από την αρμόδια αρχή της χώρας προέλευσης.

Ύλες και είδη που καταχωρούνται σε μία ε.α.ο. καταχώρηση θα πρέπει να μεταφέρονται μόνον με την έγκριση της αρμόδιας αρχής της χώρας προέλευσης και υπό τους όρους που επιβάλλονται από εκείνη την αρχή.

Εάν η χώρα προέλευσης δεν είναι Κράτος Μέλος, τα όρια που επιβάλλονται θα πρέπει να αναγνωρίζονται από την αρμόδια αρχή του πρώτου Κράτους Μέλους που προσεγγίζεται από την αποστολή.

Η έγκριση θα πρέπει να δίνεται γραπτά.

(4) Ύλες και είδη της Κλάσης 1, άλλα από κενές συσκευασίες, ακαθάριστες, της 51°, θα πρέπει να έχουν καταχωρηθεί σε μια υποδιαίρεση σε συμφωνία με την παράγραφο (6) και σε μία ομάδα συμβατότητας σε συμφωνία με την παράγραφο (7). Η υποδιαίρεση θα πρέπει να βασίζεται στα αποτελέσματα των ελέγχων που περιγράφονται στην Προσθήκη Α.1 και να ταιριάζει στους ορισμούς στην παράγραφο (6). Η ομάδα συμβατότητας θα πρέπει να προσδιορίζεται σε συμφωνία με τους ορισμούς στην παράγραφο (7). Ο κωδικός ταξινόμησης θα πρέπει να συνίσταται από τον αριθμό υποδιαίρεσης και το γράμμα της ομάδας συμβατότητας.

(5) Ύλες και είδη της Κλάσης 1 καταχωρούνται στην ομάδα συσκευασίας ΙΙ (βλέπε Προσθήκη Α.5).

(6) Ορισμός των υποδιαιρέσεων

1.1 Ύλες και είδη που έχουν κίνδυνο έκρηξης μάζας. (Έκρηξη μάζας είναι μία έκρηξη που προσβάλλει σχεδόν όλο το φορτίο σχεδόν ακαριαία.)

1.2 Ύλες και είδη που έχουν κίνδυνο εκτίναξης αλλά όχι κίνδυνο έκρηξης μάζας.

1.3 Ύλες και είδη που έχουν κίνδυνο φωτιάς και είτε μικρότερο κίνδυνο έκρηξης είτε μικρότερο κίνδυνο εκτίναξης είτε και τα δύο, αλλά όχι κίνδυνο έκρηξης μάζας,

(a) η ανάφλεξη των οποίων δημιουργεί σημαντική εκπέμπουσα θερμότητα, ή

(b) που καίγονται η μία μετά την άλλη, παράγοντας μικρότερες εκρήξεις ή εκτινάξεις ή και τα δύο.

1.4 Ύλες και είδη που παρουσιάζουν μόνον έναν μικρό κίνδυνο έκρηξης σε περίπτωση ανάφλεξης ή πυροδότησης κατά τη διάρκεια της μεταφοράς. Τα αποτελέσματα περιορίζονται κατά πολύ στο κόλο και δεν αναμένεται εκτίναξη θραυσμάτων σημαντικού μεγέθους ή εύρους. Μία εξωτερική φωτιά δεν θα πρέπει να προκαλεί ουσιαστικά ακαριαία έκρηξη σχεδόν όλου του περιεχομένου του κόλου.

1.5 Πολύ λίγο ευαίσθητες ύλες με κίνδυνο έκρηξης μάζας που είναι τόσο λίγο ευαίσθητες ώστε υπάρχει πολύ μικρή πιθανότητα πυροδότησης ή μετάβασης από την καύση στην έκρηξη υπό κανονικούς όρους μεταφοράς. Ως ελάχιστη απαίτηση δεν πρέπει να εκρήγνυνται στον έλεγχο εξωτερικής φωτιάς.

1.6 Εξαιρετικά μη-ευαίσθητα είδη που δεν έχουν κίνδυνο έκρηξης μάζας. Τα είδη περιέχουν μόνον εξαιρετικά μη-ευαίσθητες εκρηκτικές ύλες και εμφανίζουν αμελητέα πιθανότητα τυχαίας πυροδότησης ή εξάπλωσης.

Σημείωση: Ο κίνδυνος από είδη της Υποδιαίρεσης 1.6 περιορίζεται στην έκρηξη ενός μόνου είδους.

(7) Ορισμός ομάδων συμβατότητας υλών και ειδών:

A Κύρια εκρηκτική ύλη.

B Είδος που περιέχει μία κύρια εκρηκτική ύλη και που δεν έχει δύο ή περισσότερα αποτελεσματικά προστατευτικά χαρακτηριστικά. Μερικά είδη, τέτοια όπως πυροκροτητές για ανατινάξεις, συνδεσμολογίες πυροκροτητών για ανατινάξεις και εγχυτές, τύπου φυσιγγίου, περιλαμβάνονται, παρ' όλο που δεν περιέχουν κύρια εκρηκτικά.

C Προωθητική εκρηκτική ύλη ή άλλη αναφλεγόμενη εκρηκτική ύλη ή είδος που περιέχει τέτοια εκρηκτική ύλη.

D Δευτερεύουσα εκρηκτική ύλη ή μαύρη πυρίτιδα ή είδος που περιέχει μία δευτερεύουσα εκρηκτική ύλη, σε κάθε περίπτωση χωρίς μέσον πυροδότησης και χωρίς προωθητική γόμωση, ή είδος που περιέχει μία κύρια εκρηκτική ύλη και που έχει δύο ή περισσότερα αποτελεσματικά προστατευτικά χαρακτηριστικά.

E Είδος που περιέχει μία δευτερεύουσα εκρηκτική ύλη, χωρίς μέσον πυροδότησης, με προωθητική γόμωση (άλλο από είδος που περιέχει ένα άφλεκτο υγρό ή τζέλ ή υπεργολικά υγρά).

F Είδος που περιέχει μία δευτερεύουσα εκρηκτική ύλη με δικό του μέσον πυροδότησης, με προωθητική γόμωση (άλλο από είδος που περιέχει ένα άφλεκτο υγρό ή τζέλ ή υπεργολικά υγρά) ή χωρίς προωθητική γόμωση.

G Πυροτεχνική ύλη, ή είδος που περιέχει μία πυροτεχνική ύλη, ή είδος που περιέχει και μία εκρηκτική ύλη και μία φωτιστική, εμπρηστική, δακρυγόνα ή καπνογόνα ύλη (άλλο αποενεργοποιημένο με νερό είδος ή είδος που περιέχει λευκό φωσφόρο, φωσφίδια, μία πυροφορική ύλη, ένα εύφλεκτο υγρό ή τζέλ ή υπεργολικά υγρά).

H Είδος που περιέχει και μία εκρηκτική ύλη και λευκό φωσφόρο.

J Είδος που περιέχει και μία εκρηκτική ύλη και ένα άφλεκτο υγρό ή τζέλ.

K Είδος που περιέχει και μία εκρηκτική ύλη και έναν τοξικό χημικό παράγοντα.

L Εκρηκτική ύλη ή είδος που περιέχει μία εκρηκτική ύλη και που παρουσιάζει έναν ειδικό κίνδυνο (π.χ. λόγω ενεργοποίησης με νερό ή της παρουσίας υπεργολικών υγρών, φωσφιδίων ή μίας πυροφορικής ύλης) που καθιστά αναγκαία την απομόνωση κάθε τύπου.

N Είδη που περιέχουν μόνον εξαιρετικά μη-ευαίσθητες εκρηκτικές ύλες.

S Ύλη ή είδος έτσι συσκευασμένο ή σχεδιασμένο ώστε οποιαδήποτε επικίνδυνα αποτελέσματα που εμφανίζονται από τυχαία λειτουργία, περιορίζονται μέσα στο κόλο εκτός εάν το κόλο έχει αλλοιωθεί από φωτιά, στην οποία περίπτωση όλα τα αποτελέσματα έκρηξης ή εκτίναξης περιορίζονται στο βαθμό που δεν δυσχεραίνουν σημαντικά ή παρεμποδίζουν τις προσπάθειες για ενέργειες πυρόσβεσης ή άλλες ενέργειες κινδύνου στην άμεσα γύρω περιοχή του κόλου.

Σημειώσεις: 1. Κάθε ύλη ή είδος, συσκευασμένο σε μία καθορισμένη συσκευασία, μπορεί να καταχωρείται σε μία ομάδα συμβατότητας μόνον. Εφ' όσον το κριτήριο της ομάδας συμβατότητας S είναι εμπειρικό, η καταχώρηση σ'αυτήν την ομάδα συνδέεται αναγκαστικά με τους ελέγχους για καταχώρηση ενός κωδικού ταξινόμησης.

2. Είδη των ομάδων συμβατότητας D ή E μπορούν να τοποθετούνται ή να συσκευάζονται μαζί με το δικό τους μέσον πυροδότησης υπό την προϋπόθεση ότι τέτοιο μέσον έχει τουλάχιστον δύο αποτελεσματικά προστατευτικά χαρακτηριστικά σχεδιασμένα να αποτρέπουν μία έκρηξη σε περίπτωση τυχαίας λειτουργίας του μέσου πυροδότησης. Τέτοια κόλα θα πρέπει να καταχωρούνται στις ομάδες συμβατότητας D ή E.

3. Είδη των ομάδων συμβατότητας D ή E μπορούν να συσκευάζονται μαζί με το δικό τους μέσον πυροδότησης, που δεν έχει δύο αποτελεσματικά προστατευτικά χαρακτηριστικά (δηλ. μέσον πυροδότησης καταχωρημένο στην ομάδα συμβατότητας B), υπό την προϋπόθεση ότι είναι σύμφωνα με τις απαιτήσεις του περιθωριακού 2104 (6). Τέτοια κόλα θα πρέπει να καταχωρούνται στις ομάδες συμβατότητας D ή E.

4. Είδη μπορούν να τοποθετούνται ή να συσκευάζονται μαζί με το δικό τους μέσον ανάφλεξης υπό την προϋπόθεση ότι το μέσον ανάφλεξης δεν μπορεί να λειτουργήσει κατά τη διάρκεια κανονικών συνθηκών μεταφοράς.

5. Είδη των ομάδων συμβατότητας C, D και E μπορούν να συσκευάζονται μαζί. Τέτοια κόλα θα πρέπει να καταχωρούνται στην ομάδα συμβατότητας E.

(8) Ύλες της ομάδας συμβατότητας A και είδη της ομάδας συμβατότητας K, σε συμφωνία με την παράγραφο (7), θα πρέπει να μην γίνονται δεκτά για μεταφορά.

(9) Για τους σκοπούς των απαιτήσεων αυτής της Κλάσης και με απόκλιση από το περιθωριακό 3510 (3), ο όρος «κόλο» θα πρέπει επίσης να περιλαμβάνει ένα ασυσκεύαστο είδος εφ' όσον εκείνο το είδος γίνεται δεκτό για μεταφορά ασυσκεύαστο.

2101 Οι ύλες και τα είδη της Κλάσης 1 που θα γίνονται δεκτά για μεταφορά αναφέρονται στον Πίνακα 1 παρακάτω. Εκρηκτικές ύλες και είδη που αναφέρονται στο περιθωριακό 3170 μπορούν να καταχωρούνται στις διάφορες ονομασίες στο περιθωριακό 2101 μόνον εάν οι ιδιότητες, η σύνθεση, η δομή και η προβλεπόμενη χρήση τους αντιστοιχούν σε μία από τις περιγραφές που περιέχονται στην Προσθήκη A.1.

>ΘΕΣΗ ΠΗΝΑΚΑ>

2. Όροι μεταφοράς

A. Κόλα

1. Γενικοί όροι συσκευασίας

2102 (1) Οι εξωτερικές συσκευασίες θα πρέπει να συμφωνούν με τις απαιτήσεις της Προσθήκης A.5.

(2) Σε συμφωνία με τις διατάξεις των περιθωριακών 2100 (5) και 3511, συσκευασίες της ομάδας συσκευασίας II ή I, μαρκαρισμένες με το γράμμα «Y» ή «X» θα πρέπει να χρησιμοποιούνται για ύλες και είδη της Κλάσης 1.

(3) Οι απαιτήσεις του περιθωριακού 3500 (2), θα πρέπει να ισχύουν για τα μέρη των συσκευασιών που είναι σε άμεση επαφή με το περιεχόμενο.

(4) Καρφιά, συνδετήρες και άλλα μέσα κλεισίματος κατασκευασμένα από μέταλλο που δεν έχουν προστατευτική επικάλυψη δεν θα πρέπει να εισχωρούν στο εσωτερικό της εξωτερικής συσκευασίας εκτός εάν η εσωτερική συσκευασία προστατεύει επαρκώς τις εκρηκτικές ύλες και τα είδη έναντι της επαφής με το μέταλλο.

(5) Η συσκευή κλεισίματος των δοχείων που περιέχουν υγρά εκρηκτικά θα πρέπει να εξασφαλίζει διπλή προστασία έναντι διαρροής.

(6) Εσωτερικές συσκευασίες, εξαρτήματα και προστατευτικά υλικά και η θέση των εκρηκτικών υλών ή ειδών στα κόλα θα πρέπει να είναι τέτοια ώστε καμία επικίνδυνη μετακίνηση να μην μπορεί να συμβεί μέσα στα κόλα κατά τη διάρκεια της μεταφοράς.

(7) Εκεί που σημαντική εσωτερική πίεση είναι πιθανόν να αναπτυχθεί στα δοχεία, τέτοια δοχεία θα πρέπει να είναι έτσι κατασκευασμένα ώστε έκρηξη να μην είναι δυνατή εξ αιτίας αύξησης στην εσωτερική πίεση από εσωτερικά ή εξωτερικά αίτια.

(8) Τα προστατευτικά υλικά θα πρέπει να ταιριάζουν στη φύση του περιεχομένου. Συγκεκριμένα, πρέπει να είναι απορροφητικά εάν το περιεχόμενο είναι υγρό ή μπορεί να αποβάλλει υγρό.

2. Ειδικοί όροι συσκευασίας

2103 (1) Ύλες και είδη θα πρέπει να είναι συσκευασμένα όπως υποδεικνύεται στο περιθωριακό 2101, Πίνακας 1, στήλες 4 και 5, και όπως τίθεται με λεπτομέρεια στις παραγράφους (5), Πίνακας 2 και (6), Πίνακας 3.

(2) Εάν το σώμα των χαλύβδινων βαρελιών είναι διπλής ραφής, μέτρα θα πρέπει να λαμβάνονται για την παρεμπόδιση της εισόδου των εκρηκτικών υλών μέσα στις εσοχές των ραφών. Η συσκευή κλεισίματος των χαλύβδινων ή αλουμινένιων βαρελιών θα πρέπει να περιλαμβάνει μία κατάλληλη φλάντζα. Εάν η συσκευή κλεισίματος περιλαμβάνει έναν σπειρωτό κοχλία, η είσοδος των εκρηκτικών υλών μέσα στον σπειρωτό κοχλία δεν θα πρέπει να είναι δυνατή.

(3) Εάν κιβώτια με μεταλλική επένδυση χρησιμοποιούνται για τη συσκευασία εκρηκτικών υλών, αυτά τα κιβώτια θα πρέπει να είναι φτιαγμένα με τέτοιον τρόπο ώστε η μεταφερόμενη εκρηκτική ύλη να μην μπορεί να μπεί μεταξύ της επένδυσης και των πλευρών ή τον πυθμένα του κιβωτίου.

(4) Μόνον τσέρκια από σκληρό ξύλο θα πρέπει να επιτρέπονται για ξύλινα βαρέλια προοριζόμενα για τη μεταφορά εκρηκτικών υλών.

(5) Πλαστικές συσκευασίες δεν θα πρέπει να υπόκεινται στην πρόκληση ή την συσσώρευση αρκετού στατικού ηλεκτρισμού ώστε μία αποφόρτιση να μπορούσε να προκαλέσει στο συσκευασμένο εκρηκτικό ανάφλεξη ή στο συσκευασμένο είδος λειτουργία.

(6) >ΘΕΣΗ ΠΗΝΑΚΑ>

(7) >ΘΕΣΗ ΠΗΝΑΚΑ>

3. Μικτή συσκευασία

2104 (1) Ύλες και είδη που καλύπτονται από τον ίδιο χαρακτηριστικό αριθμό (), με την εξαίρεση των υλών και ειδών της Ομάδας Συμβατότητας L και των υλών και ειδών που είναι καταχωρημένα σε μία ε.α.ο. καταχώρηση, μπορούν να συσκευάζονται μαζί.

(2) Εκτός άλλως ειδικά ορίζεται παρακάτω, ύλες και είδη που έχουν διαφορετικούς χαρακτηριστικούς αριθμούς δεν μπορούν να συσκευάζονται μαζί.

(3) Ύλες και είδη της Κλάσης 1 δεν μπορούν να συσκευάζονται μαζί με ύλες άλλων Κλάσεων ή με εμπορεύματα που δεν υπόκεινται στις διατάξεις αυτής της Οδηγίας.

(4) Είδη των ομάδων συμβατότητας C, D και E μπορούν να συσκευάζονται μαζί.

(5) Είδη των ομάδων συμβατότητας D ή E μπορούν να συσκευάζονται μαζί με το δικό τους μέσον πυροδότησης υπό την προϋπόθεση ότι τέτοιο μέσον έχει τουλάχιστον δύο αποτελεσματικά προστατευτικά χαρακτηριστικά που παρεμποδίζουν την έκρηξη ενός είδους σε περίπτωση τυχαίας λειτουργίας του μέσου πυροδότησης.

(6) Είδη των ομάδων συμβατότητας D ή E μπορούν να συσκευάζονται μαζί με το δικό τους μέσον πυροδότησης που δεν έχουν δύο αποτελεσματικά προστατευτικά χαρακτηριστικά (δηλ. μέσον πυροδότησης καταχωρημένο στην ομάδα συμβατότητας B), υπό την προϋπόθεση ότι, κατά τη γνώμη της αρμόδιας αρχής της χώρας προέλευσης, η τυχαία λειτουργία του μέσου πυροδότησης δεν προκαλεί την έκρηξη ενός είδους υπό κανονικές συνθήκες μεταφοράς.

(7) Ύλες και είδη της ομάδας συμβατότητας L δεν μπορούν να συσκευάζονται μαζί με έναν διαφορετικό τύπο ύλης ή είδους εκείνης της ομάδας συμβατότητας.

(8) Είδη μπορούν να συσκευάζονται μαζί με το δικό τους μέσον ανάφλεξης υπό την προϋπόθεση ότι το μέσον ανάφλεξης δεν θα πρέπει να λειτουργεί υπό κανονικές συνθήκες μεταφοράς.

(9) Εμπορεύματα με τους χαρακτηριστικούς αριθμούς που εμφανίζονται στον πίνακα 4 μπορούν να περιλαμβάνονται στο ίδιο κόλο υπό τις συνθήκες που υποδεικνύονται.

(10) Για μικτή συσκευασία, πρέπει να λαμβάνεται υπόψη μία δυνατή τροποποίηση της ταξινόμησης των κόλων σε συμφωνία με το περιθωριακό 2100.

(11) Για την περιγραφή εμπορευμάτων στο έγγραφο μεταφοράς στην περίπτωση της μικτής συσκευασίας υλών και ειδών της Κλάσης 1, βλέπε περιθωριακό 2110 (4).

>ΘΕΣΗ ΠΗΝΑΚΑ>

4. Μαρκάρισμα και ετικέτες κινδύνου στα κόλα (βλέπε Προσθήκη A.9)

Μαρκάρισμα

2105 (1) Τα κόλα θα πρέπει να φέρουν τον χαρακτηριστικό αριθμό και μία από τις ονομασίες της ύλης ή τους είδους που τυπογράφονται κεκλιμένα στο περιθωριακό 2101, Πίνακας 1, στήλη 2. Για ύλες και είδη καταχωρημένα σε μία ε.α.ο. καταχώρηση, καθώς και για άλλα είδη των 25° και 34°, η τεχνική ονομασία των εμπορευμάτων θα πρέπει να δίνεται επιπλέον της ονομασίας της ε.α.ο. καταχώρησης. Για ύλες της 4°, Αριθ. 0081, 0082, 0083, 0084 και 0241, και ύλες της 48°, Αριθ. 0331 και 0332, η εμπορική ονομασία του συγκεκριμένου εκρηκτικού θα πρέπει να ορίζεται επιπλέον του τύπου. Για άλλες ύλες και είδη, η εμπορική ή τεχνική ονομασία μπορεί να προστίθεται. Το μαρκάρισμα, που θα πρέπει να είναι καθαρά ευανάγνωστο και ανεξίτηλο, θα πρέπει να είναι σε μία επίσημη γλώσσα της χώρας προέλευσης και επίσης, εάν εκείνη η γλώσσα δεν είναι αγγλικά, γαλλικά ή γερμανικά, στα αγγλικά, γαλλικά ή γερμανικά, εκτός εάν οποιεσδήποτε συμφωνίες μεταξύ των χωρών που εμπλέκονται στη επιχείρηση μεταφοράς ορίζουν αλλιώς.

Ετικέτες κινδύνου

(2) Κόλα που περιέχουν ύλες ή είδη των 1° έως 34° θα πρέπει να φέρουν ετικέτα σύμφωνα με το υπόδειγμα Αριθ. 1. Ο κωδικός ταξινόμησης σύμφωνα με το περιθωριακό 2101, Πίνακα 1, στήλη 3, θα πρέπει να φαίνεται στο χαμηλότερο μέρος της ετικέτας. Κόλα που περιέχουν ύλες ή είδη των 35° έως 47° θα πρέπει να φέρουν ετικέτα σύμφωνα με το υπόδειγμα Αριθ. 1.4 και κόλα που περιέχουν ύλες της 48° και είδη της 49° θα πρέπει να φέρουν ετικέτα σύμφωνα με το υπόδειγμα Αριθ. 1.5 και εκείνες που περιέχουν είδη του είδους 50° θα πρέπει να φέρουν ετικέτα σύμφωνα με το υπόδειγμα Αριθ. 1.6. Η ομάδα συμβατότητας σύμφωνα με το περιθωριακό 2101, Πίνακας 1, στήλη 3, θα πρέπει να φαίνεται στο χαμηλότερο μέρος της ετικέτας.

(3) Κόλα που περιέχουν ύλες και είδη των:

4°, Αριθ. 0076 και 0143,

21°, Αριθ. 0018,

26°, Αριθ. 0077,

30°, Αριθ. 0019 και

43°, Αριθ. 0301

θα πρέπει επιπλέον να φέρουν ετικέτα σύμφωνα με το υπόδειγμα Αριθ. 6.1.

Κόλα που περιέχουν είδη των

21°, Αριθ. 0015 και 0018,

30°, Αριθ. 0016 και 0019 και

43°, Αριθ. 0301 και 0303

θα πρέπει επιπλέον να φέρουν ετικέτα σύμφωνα με το υπόδειγμα Αριθ. 8.

2106-

2109

B. Εγγραφές στο έγγραφο μεταφοράς

2110 (1) Η περιγραφή των εμπορευμάτων στο έγγραφο μεταφοράς θα πρέπει να συμφωνεί με έναν από τους χαρακτηριστικούς αριθμούς και μία από τις ονομασίες που τυπογράφονται κεκλιμένα στο περιθωριακό 2101, Πίνακας 1, στήλη 2. Για ύλες και είδη καταχωρημένα σε μία ε.α.ο. καταχώρηση, καθώς και για άλλα είδη των 25° και 34°, η τεχνική ονομασία των εμπορευμάτων θα πρέπει να δίνεται επιπλέον της ονομασίας της ε.α.ο. καταχώρησης. Η περιγραφή των εμπορευμάτων θα πρέπει να ακολουθείται από τον κωδικό ταξινόμησης τον Αριθ. Είδους (περιθωριακό 2101, Πίνακας 1, στήλες 3 και 1) και να συμπληρώνεται από το καθαρό βάρος σε kg της εκρηκτικής ύλης και τα αρχικά «ADR» (ή «RID») (π.χ.: 0160 Πυρίτιδα, άκαπνη, 1.1 C, 2°, 4,600 kg, ADR).

(2) Για ύλες της 4°, Αριθ. 0081, 0082, 0083, 0084 και 0241 και για ύλες της 48°, Αριθ. και 0332, η εμπορική ονομασία του εκρηκτικού θα πρέπει να καθορίζεται καθώς και ο τύπος του εκρηκτικού. Για άλλες ύλες και είδη, η εμπορική ονομασία ή τεχνική ονομασία μπορεί να προστίθεται.

(3) Για πλήρη φορτία, το έγγραφο μεταφοράς θα πρέπει να αναφέρει τον αριθμό κόλων, το βάρος κάθε κόλου σε κιλά και το συνολικό καθαρό βάρος σε κιλά της εκρηκτικής ύλης.

(4) Για μικτή συσκευασία δύο διαφορετικών εμπορευμάτων, η περιγραφή των εμπορευμάτων στο έγγραφο μεταφοράς θα πρέπει να περιλαμβάνει τους χαρακτηριστικούς αριθμούς και τις ονομασίες που τυπογράφονται κεκλιμένα στο περιθωριακό 2101, Πίνακας 1, στήλη 2 και των δύο υλών ή ειδών. Εάν περισσότερα από δύο διαφορετικά εμπορεύματα περιέχονται στο ίδιο κόλο σε συμφωνία με το περιθωριακό 2104, το έγγραφο μεταφοράς θα πρέπει να αναφέρει κάτω από την περιγραφή των εμπορευμάτων τους χαρακτηριστικούς αριθμούς όλων των υλών και των ειδών που περιέχονται στο κόλο, στη μορφή, «Εμπορεύματα με Αριθ. ».

(5) Για τη μεταφορά υλών και ειδών καταχωρημένων σε μία ε.α.ο. καταχώρηση, ένα αντίγραφο της έγκρισης της αρμόδιας αρχής με τους όρους μεταφοράς θα πρέπει να επισυνάπτεται στο έγγραφο μεταφοράς. Θα πρέπει να είναι σε μία επίσημη γλώσσα της χώρας αποστολής και επίσης, εάν εκείνη η γλώσσα δεν είναι αγγλικά, γαλλικά ή γερμανικά, στα αγγλικά, γαλλικά ή γερμανικά εκτός εάν συμφωνίες, εάν υπάρχουν, μεταξύ των χωρών που εμπλέκονται στην επιχείρηση μεταφοράς ορίζουν αλλιώς.

2111-

2114

C. Κενές συσκευασίες

2115 (1) Κενές συσκευασίες, ακαθάριστες, της 51° θα πρέπει να είναι με ασφάλεια κλεισμένες και να είναι στεγανές στον ίδιο βαθμό σαν να ήταν γεμάτες.

(2) Κενές συσκευασίες, ακαθάριστες, της 51° θα πρέπει να φέρουν τις ίδιες ετικέτες κινδύνου σαν να ήταν γεμάτες.

(3) Η καταχώρηση στο έγγραφο μεταφοράς θα πρέπει να είναι: «Κενές συσκευασίες, 1, 51° ADR».

D. Ειδικές διατάξεις

2116 Ύλες και είδη της Κλάσης 1, που ανήκουν στις ένοπλες δυνάμεις ενός Κράτους Μέλους, που ήταν συσκευασμένες πριν από την 1 Ιανουαρίου 1990 σε συμφωνία με τις διατάξεις της ADR που ίσχυε τότε, μπορούν να μεταφέρονται μετά την 1 Ιανουαρίου 1990 υπό την προϋπόθεση ότι η συσκευασίες διατηρούν την ακεραιότητά τους και δηλώνονται στο έγγραφο μεταφοράς ως στρατιωτικά εμπορεύματα συσκευασμένα πριν από την 1 Ιανουαρίου 1990. Οι άλλες διατάξεις που εφαρμόζονται από την 1 Ιανουαρίου 1990 για αυτήν την Κλάση, θα πρέπει να ισχύουν.

2117-

2199

ΚΛΑΣΗ 2 ΑΕΡΙΑ: ΠΕΠΙΕΣΜΕΝΑ, ΥΓΡΟΠΟΙΗΜΕΝΑ Ή ΔΙΑΛΥΜΕΝΑ ΥΠΟ ΠΙΕΣΗ

1. Κατάλογος υλών

2200 (1) Μεταξύ των υλών και ειδών που καλύπτονται από τον τίτλο της Κλάσης 2, μόνον τα απαριθμούμενα στο περιθωριακό 2201 θα γίνονται δεκτά για μεταφορά και τότε μόνον υπό την επιφύλαξη των διατάξεων του παρόντος Παραρτήματος και των διατάξεων του Παραρτήματος Β. Οι ύλες και είδη που γίνονται δεκτά για μεταφορά υπό ορισμένους όρους θα θεωρούνται ως ύλες και είδη αυτής της Οδηγίας.

(2) Οι ύλες που έχουν κρίσιμη θερμοκρασία κατώτερη των 50 °C ή, εις 50 °C, πίεση ατμού μεγαλύτερη των 300 KPa (3 bar) θεωρούνται ως ύλες της Κλάσης 2.

Σημείωση: Για την κατάταξη των διαλυμάτων και των μειγμάτων (όπως παρασκευάσματα και μείγματα) τα οποία περιέχουν ένα ή περισσότερα συστατικά που αναφέρονται στο περιθωριακό 2201, βλέπε επίσης περιθωριακό 2002 (8).

(3) Οι ύλες και τα είδη της Κλάσης 2 ταξινομούνται ως κάτωθι:

A. Πεπιεσμένα αέρια έχοντα κρίσιμη θερμοκρασία κάτω των P10 °C.

B. Υγροποιημένα αέρια έχοντα κρίσιμη θερμοκρασία P10 °C ή άνω:

a. Υγροποιημένα αέρια έχοντα κρίσιμη θερμοκρασία 70 °C ή άνω.

b. Υγροποιημένα αέρια έχοντα κρίσιμη θερμοκρασία P10 °C ή άνω, αλλά κάτω των 70 °C.

C. Βαθιά κατεψυγμένα υγροποιημένα αέρια.

D. Αέρια διαλυμένα υπό πίεση.

E. Διανεμητές Αεροζόλ και μη-ξαναγεμιζόμενα εμπορευματοκιβώτια αερίων υπό πίεση.

F. Αέρια υποκείμενα σε ειδικούς όρους.

G. Κενά δοχεία και κενές δεξαμενές.

Οι ύλες και τα είδη της Κλάσης 2, υποδιαιρούνται σύμφωνα με τις χημικές τους ιδιότητες, όπως παρακάτω:

(a)

άφλεκτα

(at)

άφλεκτα, τοξικά

(b)

εύφλεκτα

(bt)

εύφλεκτα, τοξικά

(c)

χημικώς ασταθή

(ct)

χημικώς ασταθή, τοξικά.

Εκτός εάν ορίζεται διαφορετικά, οι χημικώς ασταθείς ύλες πρέπει να θεωρούνται ως εύφλεκτες.

Τις ονομασίες των διαβρωτικών και οξειδωτικών αερίων και των ειδών που περιέχουν τέτοια αέρια, θα πρέπει να ακολουθούν οι λέξεις «διαβρωτικό» ή «οξειδωτικό» αντίστοιχα, σε εισαγωγικά.

(4) Οι ύλες της Κλάσης 2 που απαριθμούνται μεταξύ των χημικώς ασταθών αερίων, θα γίνονται δεκτές για μεταφορά, μόνον εάν τα απαραίτητα μέτρα έχουν παρθεί ώστε να αποφεύγεται η επικίνδυνη αποσύνθεση, αυτοξειδοαναγωγή ή πολυμερισμός τους, κατά τη διάρκεια της μεταφοράς. Για τον σκοπό αυτό, πρέπει να λαμβάνεται ειδικότερη μέριμνα να εξασφαλίζεται ότι τα δοχεία και οι δεξαμενές δεν περιέχουν ύλες υποκείμενες στην προαγωγή αυτών των αντιδράσεων.

A. Πεπιεσμένα αέρια

[βλέπε επίσης περιθωριακό 2201a υπό 2201 στοιχείο (a). Για αέρια της 10 (a) και (b) και 20(a) μέσα σε διανεμητές αεροζόλ ή σε μη-ξαναγεμιζόμενα εμπορευματοκιβώτια για αέρια υπό πίεση, βλέπε υπό στοιχεία 10° και 11°]

2201 Αέρια πού έχουν κρίσιμη θερμοκρασία κάτω των P 10 °C, θεωρούνται ότι είναι πεπιεσμένα αέρια για τους σκοπούς αυτής της Οδηγίας.

1° Καθαρά αέρια και τεχνικώς-καθαρά αέρια

(a) Άφλεκτα

Aργό, ήλιο, κρυπτό, νέον, άζωτο, οξυγόνο (οξειδωτικό), τετραφθορομεθάνιο (R 14).

(at) Άφλεκτα, τοξικά

Τριφθοριούχο βόριο, φθόριο (οξειδωτικό), τριφθοριούχο άζωτο, τετραφθοριούχο πυρίτιο (διαβρωτικό).

(b) Εύφλεκτα

Δευτέριο, υδρογόνο, μεθάνιο.

(bt) Εύφλεκτα, τοξικά

Μονοξείδιο του άνθρακα.

(ct) Χημικώς ασταθή, τοξικά

Νιτρικό οξείδιο (μονοξείδιο του αζώτου) NO (άφλεκτο).2° Μείγματα αερίων

(a) Άφλεκτα

Μείγματα δύο ή περισσοτέρων από τα παρακάτω αέρια: σπάνια αέρια (περιέχοντα όχι περισσότερο από 10 %, ξένο κατ' όγκο), άζωτο, οξυγόνο, διοξείδιο του άνθρακα (όχι περισσότερο του 30 % κατ' όγκον). Άφλεκτα μείγματα δύο ή περισσοτέρων από τα παρακάτω αέρια: υδρογόνο, μεθάνιο, άζωτο, σπάνια αέρια (περιέχοντα όχι περισσότερο από 10 % ξένο κατ' όγκον), όχι περισσότερο από 30 % διοξείδιο του άνθρακα κατ' όγκον. Άζωτο, περιέχον όχι περισσότερο από 6 % αιθυλένιο κατ' όγκο. Αέρας.

Σημείωση: Μείγματα περιέχοντα περισσότερο από 25 % (κατ' όγκο) οξυγόνο, θεωρούνται οξειδωτικά.

(b) Εύφλεκτα

Μείγματα του μεθανίου (με όχι λιγότερο από 90 % μεθάνιο κατ' όγκο) με υδρογονάνθρακες των 3° (b) και 5° (b). Εύφλεκτα μείγματα δύο ή περισσοτέρων από τα παρακάτω αέρια: υδρογόνο, μεθάνιο, άζωτο, σπάνια αέρια (περιέχοντα όχι περισσότερο από 10 % ξένο κατ' όγκο), όχι περισσότερο από 30 % διοξείδιο του άνθρακα κατ' όγκο. Μείγματα φυσικού αερίου περιέχοντα όχι περισσότερο από 10 % σιλάνιο κατ' όγκο με ένα ή περισσότερα από τα παρακάτω αέρια: υδρογόνο, άζωτο, αργό, ήλιο, κρυπτό, νέον,δευτέριο και μεθάνιο.

(bt) Εύφλεκτα, τοξικά

Αέριο πόλης (δήμου): μείγματα υδρογόνου με όχι περισσότερο από 10 % υδροσελήνιο ή φωσφίνη ή γερμάνιο κατ' όγκο ή με όχι περισσότερο από 15 % αρσίνη κατ' όγκο. Μείγματα αζώτου ή σπανίων αερίων (περιεχόντων όχι περισσότερο από 10 % ξένο κατ' όγκο) με όχι περισσότερο από 10 % υδροσελήνιο ή φωσφίνη ή γερμάνιο κατ' όγκον ή με όχι περισσότερο από 15 % αρσίνη κατ' όγκον. Υδραέριο. Αέριο σύνθεσης (π.χ. εκ της μεθόδου Fischer-Tropsch). Μείγματα μονοξειδίου του άνθρακα με υδρογόνο ή με μεθάνιο.

(ct) Χημικώς ασταθή, τοξικά

Μείγματα υδρογόνου με όχι περισσότερο από 10 % διβοράνιο κατ' όγκο. Μείγματα αζώτου ή σπανίων αερίων (περιεχόντων όχι περισσότερο από 10 % ξένο κατ' όγκο) με όχι περισσότερο από 10 % διβοράνιο κατ' όγκο.

B. Υγροποιημένα αέρια

[βλέπε επίσης περιθωριακό 2201a υπό στοιχεία (b) και (e). Για αέρια των 3° έως 6° μέσα σε διανεμητές αεροζόλ ή μέσα σε μηξαναγεμιζόμενα εμπορευματοκιβώτια αερίων υπό πίεση, βλέπε υπό στοιχεία 10° και 11°)

Αέρια έχοντα κρίσιμη θερμοκρασία P10 °C ή παραπάνω, θεωρούνται ως υγροποιημένα αέρια για τους σκοπούς αυτής της Οδηγίας.

a. Υγροποιημένα αέρια έχοντα κρίσιμη θερμοκρασία 70° C ή παραπάνω

3° Καθαρά αέρια και τεχνικώς-καθαρά αέρια

(a) Άφλεκτα

Βρωμοχλωροδιφθορομεθάνιο (R 12 B 1), χλωροδιφθορομεθάνιο (R 22), χλωρο-πενταφθοροαιθάνιο (R 115), 1-χλωρο-1,2,2,2-τετραφθοροαιθάνιο (R 124), 1-χλωρο-2,2,2-τροφθοροαιθάνιο (R 133a), διχλωροδιφθορομεθάνιο (R 12), διχλωροφθορομεθάνιο (R 21), 1,2-διχλωρο-1,1,2,2,-τετραφθοροαιθάνιο (R 114), οκταφθοροβουτ-2-ένιο (R 1318), οκταφθοροκυκλοβουτάνιο (RC 318), οκταφθοροπροπάνιο, 1,1,1,2-τετραφθοροαιθάνιο (R 134a).

(at) Άφλεκτα, τοξικά

Αμμωνία, τριχλωριούχο βόριο (διαβρωτικό), χλώριο (διαβρωτικό), τριφθοριούχο χλώριο (διαβρωτικό), εξαφθοροακετόνη, εξαφθοροπροπυλένιον (R 1216), υδροβρώμιο (διαβρωτικό), μεθυλοβρωμίδιο, νιτροδυλοχλωρίδιο (διαβρωτικό), διοξείδιο του αζώτου NΟ2 (υπεροξείδιο του αζώτου, τετροξείδιο του αζώτου Ν2Ο4) (οξειδωτικό), φωσγένιο (διαβρωτικό), διοξείδιο του θείου, σουλφουρυλοφθορίδιο, εξαφθοριούχο βολφράμιο.

(b) Εύφλεκτα

Βουτάνιο, 1-Βουτυλένιο (1-βουτένιο), 1-χλωρο-1,1-διφθοροαιθάνιο (R 142b), cis-2-βουτυλένιο (cis-2-βουτένιο), κυκλοπροπάνιο, 1,1,- διφθοροαιθάνιο (R 152a), διμεθυλαιθέρας, 2,2-διμεθυλοπροπάνιο, ισοβουτάνιο, ισοβουτυλένιο (ισοβουτένιο), μεθυλοσιλάνιο, προπάνιο, προπυλένιο, trans-2-βουτυλένιο (trans-2-βουτένιο), 1,1 1-τριφθοροαιθάνιο.

(bt) Εύφλεκτα, τοξικά

Αρσίνη, καρβονυλοσουσφίδιο (διαβρωτικό), διχλωροσιλάνιο, διμεθυλαμίνη, διμεθυλοσιλάνιο, αιθυλαμίνη, αιθυλοχλωρίδιο, υδροσελήνιο, υδρόθειο, μεθυλαμίνη, μεθυλοχλωρίδιο, μεθυλομερκαπτάνη, τριμεθυλαμίνη, τριμεθυλοσιλάνιο.(c) Χημικώς ασταθή

1,2-βουταδιένιο, 1,3-βουταδιένιο, προπαδιένιο, αδρανές, βινυλοχλωρίδιο.

Σημείωση: Σε δοχεία περιέχοντα 1,2-Βουταδιένιο, η συμπύκνωση οξυγόνου στην αέριο φάση δεν θα πρέπει να υπερβαίνει τα 50 ml/m3

(ct) Χημικώς ασταθή, τοξικά

Κυανογόνο, χλωροκυανίδιο (άφλεκτο) (διαβρωτικό), αιθυλενοξείδιο, υδροϊώδιο άνυδρο (άφλεκτο) (διαβρωτικό), μεθυλοβινυλαιθέρας, τριφθοροχλωροαιθυλένιο (R 1113), βινυλοβρωμίδιο.

Σημείωση: Στην περίπτωση των αλογονωμένων υδρογονανθράκων, επιτρέπεται επίσης η χρήση ονομασιών συνήθων στο εμπόριο, όπως οι παρακάτω: Algofrene, Arcton, Edifren, Flugene, Forane, Freon, Fresane, Frigen, Isceon, Kaltron, ακολουθούμενες από τον αριθμό αναγνώρισης της ύλης χωρίς το γράμμα R.

4° Μείγματα αερίων

(a) Άφλεκτα

Μείγματα υλών της 3° (a), με ή χωρίς εξαφθοροπροπυλένιο της 3° (at), τα οποία ως:

Μείγμα F 1, έχει τάση ατμών στους 70 °C όχι μεγαλύτερη από 1,3 MPa (13 bar) και πυκνότητα στους 50 °C όχι μικρότερη από αυτή του διχλωροφθορομεθανίου (1,30).

Μείγμα F 2, έχει τάση ατμών στους 70 °C όχι μεγαλύτερη από 1,9 MPa (19 bar) και πυκνότητα στους 50 °C όχι μικρότερη από αυτήν του διχλωροδιφθορομεθανίου (1,21).

Μείγμα F 3, έχει τάση ατμών στους 70 °C όχι μεγαλύτερη από 3 MPa (30 bar) και πυκνότητα στους 50 °C όχι μικρότερη από αυτήν του χλωροδιφθορομεθάνιου (1,09).

Σημειώσεις: 1. Το τριχλωροφθορομεθάνιο (R 11), το τριχλωροτριφθοροαιθάνιο (R 113) και το χλωροτριφθοροαιθάνιο (R 133) δεν θεωρούνται υγροποιημένα αέρια κατά την έννοια αυτής της Οδηγίας και συνεπώς δεν υπόκεινται στους όρους αυτής της Οδηγίας. Μπορούν, παρ'όλα αυτά, να συμπεριληφθούν στη σύνθεση των μειγμάτων F 1 έως F 3.

2. Βλέπε Σημειώσεις υπό στοιχείο 3°.

Το αζεοτροπικό μείγμα διχλωροδιφθορομεθάνιου (R 12) και 1,1-διφθορο-αιθάνιου (R 152a), γνωστό ως R 500.

Το αζεοτροπικό μείγμα χλωροπενταφθοροαιθάνιου (R 115) και χλωροδιφθορομεθάνιου (R 22), γνωστό ως R 502.

Το μείγμα περιεκτικότητας 19 έως 21 % κατά βάρος σε διχλωροδιφθορομεθάνιο (R 12) και 79 έως 8l % κατά βάρος σε βρωμοχλωροδιφθορομεθάνιο (R 12 B1).

(at) Άφλεκτα, τοξικά

Μείγματα μεθυλοβρωμίδιου και χλωροπικρίνης, έχοντα τάση ατμών μεγαλύτερη από 300 kPa (3 bar) στους 50 °C. Μείγματα διχλωροδιφθορομεθάνιου και αιθυλενοξείδιου, περιέχοντα όχι περισσότερο από 12 % (κατά βάρος) αιθυλενοξείδιο.

(b) Εύφλεκτα

Μείγματα υδρογονανθράκων της 3° (b) και αιθάνιου και αιθυλενίου της 5° (b), τα οποία ως:

Μείγμα A, έχει τάση ατμών στους 70 °C όχι μεγαλύτερη από 1,1 MPa (11 bar) και σχετική πυκνότητα στους 50 °C όχι μικρότερη από 0,525.

Μείγμα A O, έχει τάση ατμών στους 70 °C όχι μεγαλύτερη από 1,6 MPa (16 bar) και σχετική πυκνότητα στους 50 °C όχι μικρότερη από 0,495.

Μείγμα A 1, έχει τάση ατμών στους 70 °C όχι μεγαλύτερη από 2,1 MPa (21 bar) και σχετική πυκνότητα στους 50 °C όχι μικρότερη από 0,485.

Μείγμα B, έχει τάση ατμών στους 70 °C όχι μεγαλύτερη από 2,6 MPa (26 bar) και σχετική πυκνότητα στους 50 °C όχι μικρότερη από 0,450.Μείγμα C, έχει τάση ατμών στους 70 °C όχι μεγαλύτερη από 3,1 MPa (31 bar) και σχετική πυκνότητα στους 50 °C όχι μικρότερη από 0,440.

Σημείωση: Στην περίπτωση των ανωτέρω μειγμάτων, επιτρέπεται η χρήση των παρακάτω συνήθων στο εμπόριο ονομασιών για τη περιγραφή των υλών αυτών:

Ονομασία υπό στοιχείο 4° (b) Ονομασία συνήθης στο εμπόριο

Μείγμα A, μείγμα A O βουτάνιο

Μείγμα C προπάνιο

Μείγματα υδρογονανθράκων των 3° (b) και 5° (b), περιέχοντα μεθάνιο.

(bt) Εύφλεκτα, τοξικά

Μείγματα δύο ή περισσοτέρων από τα παρακάτω αέρια: μεθυλοσιλάνιο, διμεθυλοσιλάνιο, τριμεθυλοσιλάνιο. Μεθυλοχλωρίδιο και μεθυλενοχλωρίδιο σε μείγματα, έχοντα τάση ατμών μεγαλύτερη από 300 kPa (3 bar) στους 50 °C. Μείγματα μεθυλοχλωρίδιου και χλωροπικρίνης και μείγματα μεθυλοβρωμίδιου και αιθυλενοβρωμίδιου, έχοντα σε κάθε περίπτωση, τάση ατμών μεγαλύτερη από 300 kPa (3 bar) στους 50 °C.

(c) Χημικώς ασταθή

Μείγματα 1,3-βουταδιενίου και υδρογονανθράκων της 3° (b), έχοντα τάση ατμών στους 70 °C όχι μεγαλύτερη από 1,1 MPa (11 bar) και πυκνότητα στους 50 °C όχι μικρότερη από 0,525. Προπαδιένιο με 1 % έως 4 % μεθυλακετυλένιο σταθεροποιημένο.

μείγματα μεθυλακετυλενίου και προπαδιενίου με τους υδρογονάνθρακες της 3° (b), τα οποία ως:

μείγμα P 1, περιέχουν όχι περισσότερο από 63 % μεθυλακετυλένιο και προπαδιένιο κατ' όγκο και όχι περισσότερο από 24 % προπάνιο και προπυλένιο κατ' όγκο, ενώ το ποσοστό των C4-κορεσμένων υδρογονανθράκων είναι όχι μικρότερο από 14 % κατ' όγκο και ως

μείγμα P 2, περιέχουν όχι περισσότερο από 48 % μεθυλακετυλένιο και προπαδιένιο κατ' όγκο και όχι περισσότερο από 50 % προπάνιο και προπυλένιο κατ' όγκο, ενώ το ποσοστό των C4-κορεσμένων υδρογονανθράκων είναι όχι μικρότερο από 5 % κατ' όγκο.

(ct) Χημικώς ασταθή, τοξικά

Αιθυλενοξείδιο περιέχον όχι περισσότερο από 10 % διοξείδιο του άνθρακα κατά βάρος. Αιθυλενοξείδιο περιέχον όχι περισσότερο από 50 % μυρμηκικό μεθυλεστέρα κατά βάρος, με άζωτο έως ολικής πίεσης όχι μεγαλύτερης από 1 MPa (10 bar) στους 50 °C. Αιθυλενοξείδιο με άζωτο έως ολικής πίεσης 1 MPa (10 bar) στους 50 °C.

b. Υγροποιημένα αέρια έχοντα κρίσιμη θερμοκρασία P 10 °C ή μεγαλύτερη, αλλά μικρότερη από 70 °C

5° Καθαρά αέρια και τεχνικώς-καθαρά αέρια

(a) Άφλεκτα

Βρωμοτριφθορομεθάνιο (R 13 B 1), διοξείδιο του άνθρακα, χλωροτριφθορομεθάνιο (R 13), εξαφθοροαιθάνιο (R 116), υποξείδιο του αζώτου N2O (οξειδωτικό), πενταφθοροαιθάνιο (R 125), θειοφθορίδιο, τριφθορομεθάνιο (R 23), ξένο.

Σχετικά με το διοξείδιο του άνθρακα, βλέπε επίσης περιθωριακό 2201a υπό στοιχείο (c).

Σημειώσεις 1. Το υποξείδιο του αζώτου θα γίνεται δεκτό για μεταφορά, μόνο εάν είναι όχι λιγότερο από 99 % καθαρό.

2. Βλέπε Σημειώσεις υπό στοιχείο 3°.

(at) Άφλεκτα, τοξικά

Υδροχλώριο (διαβρωτικό).

(b) Εύφλεκτα

Αιθάνιο, αιθυλένιο, σιλάνιο.

(bt) Εύφλεκτα, τοξικά

Γερμάνιο, φωσφίνη.

(c) Χημικώς ασταθή

1,1-διφθοροαιθυλένιο, βινυλοφθορίδιο.

(ct) Χημικώς ασταθή, τοξικά

Διβοράνιο.6° Μείγματα αερίων

(a) Άφλεκτα

Διοξείδιο του άνθρακα περιέχον όχι λιγότερο από 1 % και όχι περισσότερο από 10 % άζωτο, οξυγόνο, αέρα ή σπάνια αέρια κατά βάρος. Το αζεοτροπικό μείγμα χλωροτριφθορομεθάνιου (R 13) και τριφθορομεθάνιου (R 23), γνωστό ως R 503.

Σημείωση: Διοξείδιο του άνθρακα περιέχον λιγότερο από 1 % άζωτο, οξυγόνο, αέρα ή σπάνια αέρια κατά βάρος, είναι ύλη της 5° (a).

(c) Χημικώς ασταθή

Διοξείδιο του άνθρακα περιέχον όχι περισσότερο από 35 % αιθυλενοξείδιο κατά βάρος.

(ct) Χημικώς ασταθή, τοξικά

Αιθυλενοξείδιο περιέχον περισσότερο από 10 % αλλά όχι περισσότερο από 50 % διοξείδιο του άνθρακα κατά βάρος.

C. Βαθιά-κατεψυγμένα υγροποιημένα αέρια

7° Καθαρά αέρια και τεχνικώς-καθαρά αέρια

(a) Άφλεκτα

Αργό, διοξείδιο του άνθρακα, ήλιο, κρυπτό, νέον, άζωτο, υποξείδιο του αζώτου N2O (οξειδωτικό), οξυγόνο (οξειδωτικό), ξένο.

(b) Εύφλεκτα

Αιθάνιο, αιθυλένιο, υδρογόνο, μεθάνιο.

8° Μείγματα αερίων

(a) Άφλεκτα

Aέρας, μείγματα υλών της 7° (a).

Σημείωση: Μείγματα της 8° (a), περιέχοντα περισσότερο από 32 % (κατά βάρος) υποξείδιο του αζώτου, ο αέρας και μείγματα περιέχοντα περισσότερο από 20 % (κατά βάρος) οξυγόνο, θεωρούνται ως οξειδωτικά.

(b) Εύφλεκτα

Μείγματα υλών της 7° (b), φυσικό αέριο, μείγμα περιέχον τουλάχιστον 71,5 % αιθυλένιο (κατ' όγκο) με όχι περισσότερο από 22,5 % ακετυλένιο (κατ' όγκο) και όχι περισσότερο από 6 % προπυλένιο (κατ' όγκο).

D. Αέρια διαλυμένα υπό πίεση

9° Καθαρά αέρια και τεχνικώς-καθαρά αέρια

(at) Άφλεκτα, τοξικά

Αμμωνία διαλυμένη σε νερό με περισσότερο από 35 % αλλά όχι περισσότερο από 40 % αμμωνία κατά βάρος, αμμωνία διαλυμένη σε νερό με περισσότερο από 40 % αλλά όχι περισσότερο από 50 % αμμωνία κατά βάρος.

Σημείωση: 2672 Διάλυμα αμμωνίας, σχετικής πυκνότητας μεταξύ 0,880 και 0,957 στους 15 °C σε νερό, με περισσότερο από 10 % αλλά όχι περισσότερο από 35 % αμμωνία, είναι ύλη της Κλάσης 8 [βλέπε περιθωριακό 2801, 43° (c)].

(c) Χημικώς ασταθή

Ακετυλένιο διαλυμένο σε διαλύτη (π.χ. ακετόνη) απορροφούμενο από πορώδεις ύλες.

E. Διανεμητές αεροζόλ και μη-ξαναγεμιζόμενα εμπορευματοκιβώτια αερίου υπό πίεση

[βλέπε επίσης περιθωριακό 2201a υπό στοιχείο (d)]

Σημειώσεις 1. Οι διανεμητές αεροζόλ είναι δοχεία τα οποία μπορούν να χρησιμοποιηθούν μόνο μία φορά, είναι εφοδιασμένα με βαλβίδα απελευθέρωσης ή μηχανισμό διασποράς και περιέχουν, υπό πίεση, αέριο ή μείγμα αερίων του περιθωριακού 2208 (2), ή περιέχουν ενεργή ύλη (εντομοκτόνο, καλλυντική ύλη κ.λπ.) μαζί με αέριο ή μείγμα αερίων ως προωθητική γόμωση.

2. Μη-ξαναγεμιζόμενα εμπορευματοκιβώτια αερίου υπό πίεση είναι δοχεία τα οποία μπορούν να χρησιμοποιηθούν μόνο μία φορά και περιέχουν αέριο ή μείγμα αερίων του περιθωριακού 2208 (2) και (3) (π.χ. βουτάνιο για συσκευές μαγειρέματος κατασκηνώσεων, ψυκτικά αέρια, κ.λπ.), αλλά δεν είναι εφοδιασμένα με βαλβίδα απελευθέρωσης.3. Ο όρος «εύφλεκτες ύλες» σημαίνει:

(i) Αέρια (προωθητική γόμωση διανεμητών αεροζόλ, περιεχόμενο μη-ξαναγεμιζομένων εμπορευματοκιβωτίων αερίου υπό πίεση), των οποίων τα μείγματα με αέρα μπορούν να αναφλεγούν και έχουν κατώτερο και ανώτερο όριο ανάφλεξης.

(ii) Υγρά (ενεργές ύλες διανεμητών αεροζόλ) της Κλάσης 3.

4. Ο όρος «χημικώς ασταθή», εφαρμόζεται σε περιεχόμενο το οποίο ελλείψει ειδικών προφυλάξεων, υφίσταται επικίνδυνη αποσύνθεση ή αυτοπολυμερισμό σε θερμοκρασία όχι μεγαλύτερη από 70 °C.

10° Διανεμητές αεροζόλ

(a) Άφλεκτοι

Με άφλεκτο περιεχόμενο.

(at) Άφλεκτοι, τοξικοί

Με άφλεκτο τοξικό περιεχόμενο.

(b) Εύφλεκτοι

1. Με όχι περισσότερο από 45 % εύφλεκτο περιεχόμενο κατά βάρος.

2. Με περισσότερο από 45 % εύφλεκτο περιεχόμενο κατά βάρος.

(bt) Εύφλεκτοι, τοξικοί

1. Με τοξικό περιεχόμενο και όχι περισσότερο από 45 % εύφλεκτο περιεχόμενο κατά βάρος.

2. Με τοξικό περιεχόμενο και περισσότερο από 45 % εύφλεκτο περιεχόμενο κατά βάρος.

(c) Χημικώς ασταθείς

Με χημικώς-ασταθές περιεχόμενο.

(ct) Χημικώς ασταθείς, τοξικοί

Με χημικώς-ασταθές τοξικό περιεχόμενο.

11° Μη-ξαναγεμιζόμενα εμπορευματοκιβώτια αερίου υπό πίεση

(a) Άφλεκτα

Με άφλεκτο περιεχόμενο.

(at) Άφλεκτα, τοξικά

Με άφλεκτο τοξικό περιεχόμενο.

(b) Εύφλεκτα

Με εύφλεκτο περιεχόμενο.

(bt) Εύφλεκτα, τοξικά

Με εύφλεκτο τοξικό περιεχόμενο.

(c) Χημικώς ασταθή

Με χημικώς-ασταθές περιεχόμενο.

(ct) Χημικώς ασταθή, τοξικά

Με χημικώς-ασταθές τοξικό περιεχόμενο.

F. Αέρια υποκείμενα σε ειδικούς όρους

12° Διάφορα μείγματα αερίων

Μείγματα περιέχοντα αέρια αναφερόμενα με άλλους αριθμούς είδους αυτής της Κλάσης και μείγματα ενός ή περισσοτέρων αερίων αναφερομένων με άλλους αριθμούς είδους αυτής της Κλάσης με έναν ή περισσότερους ατμούς υλών που δεν εξαιρούνται από τη μεταφορά σύμφωνα μ' αυτήν την Οδηγία, υπό τον όρο ότι κατά τη μεταφορά:

1. το μείγμα παραμένει πλήρως αεριοποιημένο και

2. αποκλείεται κάθε πιθανότητα επικίνδυνης αντίδρασης.

13° Αέρια δοκιμών

Αέρια και μείγματα αερίων μη αναφερόμενα με άλλους αριθμούς είδους αυτής της Κλάσης που χρησιμοποιούνται μόνο για εργαστηριακές δοκιμές, υπό τον όρο ότι κατά τη μεταφορά:

(a) το αέριο ή μείγμα αερίων παραμένει πλήρως αεριοποιημένο και

(b) αποκλείεται κάθε πιθανότητα επικίνδυνης αντίδρασης.G. Κενά δοχεία και κενές δεξαμενές

14° Κενά δοχεία, κενά οχήματα-δεξαμενές ή κενά εμπορευματοκιβώτια-δεξαμενές ακαθάριστα, τα οποία περιείχαν ύλες της Κλάσης 2.

Σημείωση: Δοχεία και δεξαμενές, οι οποίες μετά το άδειασμά τους από ύλες της κλάσης 2, περιέχουν ακόμη μικρές ποσότητες υπολειμμάτων, θεωρούνται κενά δοχεία ή κενές δεξαμενές, ακαθάριστες.

2201a Αέρια και είδη που παραδίδονται για μεταφορά σύμφωνα με τις παρακάτω διατάξεις, δεν υπόκεινται στους όρους ή τις διατάξεις τις σχετικές με αυτήν την Κλάση που ρυθμίζονται αλλού σ' αυτό το Παράρτημα ή στο Παράρτημα B:

(a) Πεπιεσμένα αέρια, τα οποία δεν είναι ούτε εύφλεκτα ούτε τοξικά ούτε διαβρωτικά και η πίεση των οποίων στο δοχείο, αναφερόμενη σε θερμοκρασία 15 °C, δεν υπερβαίνει τα 200 KPa (2 bar). Ο ίδιος κανόνας ισχύει για μείγματα αερίων περιέχοντα όχι περισσότερο από 2 % εύφλεκτα συστατικά.

(b) Υγροποιημένα αέρια περιεχόμενα, σε ποσότητες όχι μεγαλύτερες από 60 λίτρα, ή σε ποσότητες μικρότερες από 5 λίτρα με όχι περισσότερο από 25 g υδρογόνο, μέσα σε ψυκτικές συσκευές (ψυγεία, μηχανές πάγου, κ.λπ.) και είναι απαραίτητα για τη λειτουργία τους. Αυτές οι ψυκτικές συσκευές πρέπει να προστατεύονται και να φορτώνονται με τέτοιον τρόπο, ώστε να αποφεύγεται η οποιαδήποτε αλλαγή στο ψυκτικό τους κύκλωμα.

(c) Διοξείδιο του άνθρακα και υποξείδιο του αζώτου (N2O) της 5° (a) σε μεταλλικές κάψουλες (sodors, sparklets, cream capsules), εάν το διοξείδιο του άνθρακα και το υποξείδιο του αζώτου στην αεριοποιημένη κατάσταση δεν περιέχουν περισσότερο από 0,5 % αέρα και οι κάψουλες περιέχουν όχι περισσότερο από 25 g διοξείδιο του άνθρακα ή υποξείδιο του αζώτου ανά cm3 χωρητικότητας.

(d) Είδη των 10° και 11° χωρητικότητας όχι μεγαλύτερης από 50 cm3. Κάθε κόλο ειδών, δεν θα πρέπει να ζυγίζει περισσότερο από 10 kg.

(e) Υγροποιημένα αέρια πετρελαίου περιεχόμενα σε δεξαμενές μηχανοκίνητων οχημάτων σταθερά στερεωμένες στα οχήματα. Η στρόφιγγα του καυσίμου μεταξύ της δεξαμενής και της μηχανής θα πρέπει να είναι κλειστή και η ηλεκτρική επαφή ανοικτή.

2. Διατάξεις

A. Κόλα

1. Γενικοί όροι συσκευασίας

2202 (1) Τα υλικά από τα οποία είναι κατασκευασμένα τα δοχεία και τα κλεισίματά τους, δεν πρέπει να υπόκεινται σε προσβολή από το περιεχόμενο ή σε σχηματισμό βλαβερών ή επικίνδυνων ενώσεων με αυτά.

Σημείωση: Μέριμνα πρέπει να λαμβάνεται ώστε να μην επιτρέπεται η είσοδος υγρασίας στα δοχεία όταν γεμίζονται και τα δοχεία να στεγνώνουν πλήρως μετά τις δοκιμές υδραυλικής πίεσης (βλέπε περιθωριακό 2216) που γίνονται με νερό ή με υδατικά διαλύματα.

(2) Οι συσκευασίες, συμπεριλαμβανομένων των κλεισιμάτων των, θα πρέπει να είναι επαρκώς άκαμπτες και γερές σε όλα τα μέρη τους, ώστε να αποφεύγεται οποιαδήποτε χαλάρωση κατά τη διάρκεια της μεταφοράς και να τηρούνται οι κανονικοί όροι της μεταφοράς. Όταν ορίζονται εξωτερικές συσκευασίες, τα δοχεία θα πρέπει να στερεώνονται στερεά μέσα σ' αυτές. Εκτός εάν ορίζεται διαφορετικά στο άρθρο με τίτλο «Συσκευασία μιας μόνης ύλης ή ειδών του ίδιου τύπου», οι εσωτερικές συσκευασίες μπορούν να κλείνονται μέσα σε εξωτερικές συσκευασίες, είτε μία-μία, είτε ομαδικά.

(3) Μεταλλικά δοχεία προοριζόμενα για τη μεταφορά αερίων των 1° έως 6° και της 9°, θα πρέπει να περιέχουν μόνο το αέριο για το οποίο δοκιμάσθηκαν και του οποίου η ονομασία έχει γραφεί πάνω στο δοχείο [βλέπε περιθωριακό 2218 (1) (a)].

Ανακλήσεις επιτρέπονται:

1. Για μεταλλικά δοχεία δοκιμασμένα για μία από τις ύλες των 3° (a) ή 4° (a) ή για βρωμοτριφθορομεθάνιο, χλωροτριφθορομεθάνιο ή τριφθοριομεθάνιο της 5° (a). Τα δοχεία αυτά, μπορούν επίσης να γεμισθούν με κάποια άλλη ύλη των προαναφερθέντων ειδών, υπό τον όρο ότι η προβλεπόμενη για την ύλη αυτή ελάχιστη πίεση δοκιμής, δεν υπερβαίνει την πίεση δοκιμής του δοχείου και ότι η ονομασία της ύλης και το επιτρεπτόν μέγιστο βάρος γεμίσματος γι' αυτήν, αναγράφονται πάνω στο δοχείο.2. Για μεταλλικά δοχεία δοκιμασμένα για υδρογονάνθρακες των 3° (b) ή 4° (b). Τα δοχεία αυτά μπορούν επίσης να γεμισθούν με κάποιον άλλον υδρογονάνθρακα, υπό τον όρον ότι η προβλεπόμενη για την ύλη αυτή ελάχιστη πίεση δοκιμής, δεν υπερβαίνει τη πίεση δοκιμής του δοχείου και ότι η ονομασία της ύλης και το επιτρεπτόν μέγιστο βάρος γεμίσματος γι' αυτήν, αναγράφονται πάνω στο δοχείο.

Για 1 και 2, βλέπε επίσης περιθωριακά 2215, 2218 (1) (a) και 2220, (1) έως (3).

(4) Αλλαγή της χρήσης που έχει ορισθεί για ένα δοχείο, επιτρέπεται καταρχήν εάν δεν αντιβαίνει στους εθνικούς κανονισμούς, απαιτείται όμως η έγκριση της αρμόδιας αρχής και η αντικατάσταση των προηγούμενων ενδείξεων με τις ενδείξεις τις σχετικές με τη νέα χρήση.

2. Συσκευασία μίας μόνης ύλης ή ειδών του ίδιου τύπου

Σημείωση: Για διοξείδιο του άνθρακα και υποξείδιο του αζώτου της 7° (a), μείγματα περιέχοντα διοξείδιο του άνθρακα και υποξείδιο του αζώτου της 8° (a) και τα αέρια της 7° (b) και 8° (b), βλέπε Παράρτημα B, περιθωριακό 21 105.

a. Φύση των δοχείων

2203 (1) Δοχεία προοριζόμενα για τη μεταφορά αερίων των 1° έως 6°, 9°, 12° και 13°, θα πρέπει να είναι έτσι κλεισμένα και στεγανά, ώστε να αποφεύγεται οποιαδήποτε διαρροή των αερίων.

(2) Τα δοχεία αυτά θα πρέπει να είναι κατασκευασμένα από ανθρακούχο χάλυβα ή κράμα χάλυβα (ειδικοί χάλυβες).

Τα παρακάτω μπορού